Imaju li srpski poslodavci toleranciju na roditeljstvo? - Bizlife.rs\nImaju li srpski poslodavci toleranciju na roditeljstvo?\n15:15 Beograd , 28/11/2017\nIstraživanje “Usklađivanje rada i roditeljstva” pokazalo je da veliki broj poslodavaca u Srbiji ne obezbeđuje nijedan vid finansijske pomoći zaposlenim roditeljima, rekla je ministarka bez portfelja zadužena za demografiju i populacionu politiku Slavica Đukić-Dejanović.\nU istraživanju o usklađivanju rada i roditeljstva u Srbiji učestvovalo je 330 poslodavaca i 3.018 zaposlenih.\nSlavica Đukić Dejanović je na tribini o rezultatima istraživanja održanoj u Beogradu, kazala da se veliki broj poslodavaca izjasnio da je spreman da obezbedi neki vid finansijske pomoći zaposlenima, ali uz poreske olakšice.\nOna je dodala da je istraživanje pokazalo da 48 odsto poslodavaca obezbeđuje finansijsku pomoć za troškove lečenja deteta zaposlenih, da 28 odsto dodeljuje jednokratnu pomoć za rođenje deteta, dok je najmanji broj poslodavaca, odnosno samo pet odsto, spremno da dodeli jednokratnu pomoć za polazak deteta u školu.\n“Istraživanje pokazuje da od raznih vidova fleksibilnog radnog vremena, poslodavci najčešće dozvoljavaju zamenu smene, svaki treći poslodavać odobrava preraspodelu radnog vremena, svaki peti dozvojava klizno radno vreme, a 90 odsto poslodavaca ne dozvoljava rad od kuće”, istakla je Đukić Dejanovć.\nDodala je da sa druge strane zaposleni roditelji najviše preferiraju klizno radno vreme koje bi im omogućilo da početak i kraj radnog vremena pomeraju u skladu sa obevezama koje imaju kao roditelji.\nĐukić Dejanović je kazala da je čak 70 odsto poslodavaca podržalo predlog da roditelji dobiju pravo na slobodan dan za rođendan svog deteta do navršene sedme godine.\n“Ukoliko bi postojale podsticajne mere za poslodavce od strane države, pored poreskih olakšica, najveći broj poslodavaca bi se opredelio i za ekonomsko podsticajne mere, a na trećem mestu bi bile mere koje se odnose na medijsku promociju firme”, zaključila je Đukić Dejanović.\nIstraživanje o usklađivanju rada i roditeljstva uradio je kabinet Ministarstva za demografiju i populacionu politiku, Privredna komora Srbije i Republički zavod za statistiku.\nistrazivanje poslodavci roditeljstvo podrška


Crna Gora ostvaruje odlične rezultate u turizmu - Očekuje se nastavak pregovora o projektu izgradnje žižare Kotor-Lovćen | Turistički žurnal\n– Takođe, još su širom svijeta na snazi i druge ograničavajuće okolnosti koje utiču na odluku o putovanjima, u pogledu neophodnosti dostave sertifikata o vakcinaciji ili potvrde da su lica testirana i negativna na koronavirus, što sa sobom nosi i dodatan finansijski trošak, kao i cjelokupni kontekst neizvjesnosti koji smanjuje potrebu za putovanjima – naveo je Milatović.\n– Očekivanja od sezone svakim danom rastu, a broj turista se povećava, kao i privredna aktivnost, što dovodi do značajnog oporavka ranjene crnogorske ekonomije – rekao je Milatović.\n– U istom uporednom periodu 2019. godine je ostvaren promet od 3,99 hiljada aviona i prevezeno je 649,23 hiljade putnika. U periodu od 1. januara do 21. jula na aerodromu Tivat je ostvaren promet od 2,02 hiljade aviona i prevezeno je 243,3 hiljade putnika. U uporednom periodu 2019. godine je ostvaren promet 3,42 hiljade aviona i prevezeno je 624,33 hiljade putnika – precizirao je Milatović.\n– U ovoj godini su realizovani letovi posredstvom aerodroma Podgorica ka 45 destinacija, u 17 država. Posredstvom aerodroma Tivat su realizovani letovi ka 32 destinacije, u 21 državi – dodao je Milatović.\n– Nakon pada bruto domaćeg proizvoda (BDP) od 15% koji je našu zemlju zadesio prošle godine, sačuvali smo isti nivo plata i penzija – rekao je Milatović.\n– Ekonomska aktivnost ove godine će biti na nivou rasta od devet odsto, što misle i ugledne međunarodne finansijske institucije – naveo je Milatović.\nOn je, na pitanje poslanice Demokratske partije socijalista (DPS), Daliborke Pejović iz kojih razloga kasni finalizacija projekta Žičare Kotor – Lovćen, odgovorio da pregovori sa potencijalnim konzorcijumom, koji čine preduzeća Novi Volvox i Leitner S.P.A iz Italije, počeli su 17. avgusta prošle godine, nijesu dovedeni do kraja.\n– U međuvremenu je Ministarstvo ekonomskog razvoja formiralo novu komisiju za nastavak postupka za dodjelu ugovora o koncesiji za reaiizaciju projekta žičare Kotor-Lovćen, u čijem su sastavu, pored predstavnika tog resora, i predstavnici ministrstava ekologije, prostornog planiranja i urbanizma i finansija i socijalnog staranja, Prijestonice Cetinje i Opštine Kotor – naveo je Milatović.\n– Nabrojaću samo neke od ključnih problema koji su morali biti uklonjeni i to u trenutku dok je prethodna Vlada bila zadužena za realizaciju cjelokupnog projekta i to možda čak i prije nego što se krenulo u samu proceduru raspisivanje tendera. Tu bih najprije izdvojio pitanje ukrštanja dalekovoda na mjestu polazne stanice, problem pristupnih puteva, izgradnju trafostanice za potrebe funkcionisanja same žičare i kontrolisanje izgradnje raznih objekata na trasi žičare – kazao je Milatović\nTuristički dragulj na jugu Srbije – Luksuzni hotel Oblačinsko jezero izgrađen od prirodnih materijala sa ambijentalno uređenim smeštajem


Najbolja kompjuterska igra za telefon - Muški magazin - trendovi, fitness, lifestyle, saveti, devojke...\nKada se vraćate kući s posla, posebno ako živite malo dalje i morate putovati, morate nekako da ubijete to svakako izgubljeno vreme. Koji je bolji način za ubijanje vremena od igranja igrica na telefonu? Ok, gledanje serija i čitanje knjiga su uvek dobra varijanta, ali ponekad to jednostavno nije izvodljivo.\nOva igra, koja je predstavljena za iOS platforme ovog meseca, a koja će biti dostupna za Android vrlo brzo je suptilno kompleksa i vrhunski zabavna – Super Mario Run. Nintendo je predstavio svoju novu verziju stare igrice, sa prilagođenim potezima koji pokreću malog vodoinstalatera Maria. Jednim dodirom na ekran Mario skače, ako više puta dodirnete ekran on više vremena provodi u vazduhu, dok, kao i uvek do sada sakuplja novičiće i izbegava neprijatelje i vatrene lopte.\nNovitet je što ova igra sada nudi i competitive mod, koji vam dozvoljava da odigrate partiju sa prijateljima ili drugim nepoznatim igračima. Nemojte se prevariti i pomisliti da je ovo prosta igra za decu – ima ovde dosta prepreka, zakukuljenih nivoa i blokada koje će vas navesti da pažljivo pratite razvoj situacije.\nBili smo zaista iznenađeni potezom Nintendo kompanije kada su predstavili igru za telefon, jer je CEO Satoru Ivata, pre pet godina rekao da “Nintendo ne bi više bio Nintendo” kada bi krenuli u smeru razvoja igrica za telefon.\nAli, to je rečeno pre nego što je propala njihova Wii U konzola, koja je prodata u samo 11 miliona primeraka od 2012.godine, dok je svet igrica za mobilni telefon procvetao i postao višemilionska industrija.\nBilo kako bilo, na ovu igru ćete se veoma lako navući i zaboraviti na Angry Birds i sve ostale opcije.


Uskršnja darivanja Kola srpskih sestara Kruševac - KruševacGrad\nČlanice kruševačkog Kola srpskih sestara tradicionalno su, na Uskrs, darivale decu u Domu „Jefimija“, mališane na dečijem odeljenju, korisnike Gerontološkog centra, ali i pripadnike dežurnih službi, koji su radili.\nUkrašenim jajima i tortom kruševačko Kolo srpskih sestara je obradovalo decu i mlade iz Doma „Jefimija“. Osim poklona značajno je bilo vreme koje su na ovaj najradosniji praznik, članice te humaniratne organizacije, provele da decom iz Doma.\n-Naša želja je uvek da sa decom podelimo lepe trenutke. Sada smo posebno srećne jer posle dve godine smo ušle u Dom, provele vreme sa njima, a nismo samo donele poklone – kazala je predsednica Kola srpskih sestara Kruševac, Snežana Stajković.\nČlanice te organizacije su na Uskrs obišle i darivale i mališane na dečijem odeljenju, korisnike Gerontološkog centra kao i predstavnike dežurnih službi.\n24.04.2022 0 219\n24.04.2022 0 207\n23.04.2022 0 216\n23.04.2022 0 245


Novak zabrinut za Rafu - Sportske.net\nNovak zabrinut za Rafu\nPosle najave Rafaela Nadala da neće učestvovati ni na Australijen Openu, Novak Đoković naglasio da to nikako nisu dobre vesti za svetski tenis i poželeo svom velikom rivalu što brži oporavak i povratak na teren.\nKoliko god se svi radovali uspesima Novaka Đokovića, svima nama a i samom Novaku nedostaje taj veliki rivalitet sa Rafaelom Nadalom, koga nema u poslednjih šest meseci, koliko Španac odsustvuje sa terena.\nSvi su željno iščekivali njegov povratak koji je trebalo da se dogodi na egzibiciji u Abu Dabiju, da bi onda usledila iznenađujuća vest da zbog virusa Nadal ipak odustaje, a zatim i pravi šok posle najave da iz istog razloga Španac neće učestvovati ni na Australijan Openu.\nNa sve ove probleme sa kojima se Nadal bori poslednjih meseci nije ostao ravnodušan ni prvi teniser sveta Novak Đoković.\n''Bio sam sa njim u kontaktu pre otprilike nedelju dana i on mi je tada rekao da dolazi ovde, da ćemo zajedno i trenirati i da se oseća bolje. I došao je nekoliko dana kasnije, ali odjednom... Ne znam, nismo se više čuli od tada'', objašnjava Đoković.\nOn je podsetio da ni sam prošle godine nije imao nastupe pre Melburna, pa je ipak osvojio titulu, ali je svestan da se Nadalova situacija ne može porediti sa time.\n''Situacija u kojoj se on nalazi jeste specifična i ne može se porediti ni sa jednim teniserom, jer je on van takmičenja oko šest meseci. Nadam se ipak da će, kada se vrati na teren, postepeno podizati samopouzdanje i sigurnost.\nJa zaista ne znam šta se tačno događa, jer niko od nas ga nije video šest meseci. Želim mu brz oporavak, zato što je on neko ko tenisu mnogo donosi svojim rezultatima, svojim atletskim sposobnostima, takmičarskim duhom. Zato ovo nikako nisu dobre vesti'', poručio je Novak.


Tanjug 13. avgusta 2018. 15:32\nBEOGRAD – Institut za transfuziju krvi apelovao je danas na građane da daju krv, jer su smanjene rezerve krvi neophodne za pravovremeno zbrinjavanje bolesnika kojima je transfuzija neophodna za lečenje i oporavak.\nGorda Antuljeskov iz Instituta za transfuziju krvi kaže da je ovo najteža nedelja od početka leta, da se rezerve krvi smanjene i ukoliko se ne poveća broj davalaca danas i sutra može doći do odlaganja hladnih operacija.\n„Do nedavno smo imali stabilnu rezervu krvi, sada je odaziv manji od potreba. Ovo nam je najteža nedelja od početka leta. Rezerva nam se prilično smanjila i ukoliko se danas i sutra ne popravi odziv građana doćiće do odlaganja hladnih operacija“, rekla je Antuljeskov za Tanjug.\nNeophodne su sve krvne grupe, a a građani krv mogu dati u Institutu za transfuziju krvi Srbije, Svetog Save 39, svakog dana od 7 do 19 sati, subotom od 8 do 15 sati kao i u organizovanim akcijama na terenu.\nAntuljeskov kaže da Fudbalski klub Partizan i Institut za transfuziju krvi Srbije organizuju akciju dobrovoljnog prikupljanja krvi, a svi koji se odazovu pozivu dobiće besplatnu ulaznicu za utakmicu crno-belih i danskog Nordsjalenda u kvalifikacijama za Ligu Evrope.\nOna kaže da je prošle godine sličnom akcijom sa FK Crvena Zvezda uspeli da prevaziđu nestašicu krvi tokom avgusta.\nInače je avgust najteži mesec u što se tiče zaliha krvi, jer se zbog godišnjih odmora smanjuje broj dobrovoljnih davalaca.\nMUP: Uhapšena dva mladića zbog pokušja ubistva\nŠta će sve u Beogradu biti završeno do 1. septembra?\nAMS S: Dobra prohodnost puteva\nUspostavljeni brojeve za prijavu uginuća svinja\nUNICEF: Pomozite izgradnju inkluzivnih igrališta za decu\nSutra naknade nezaposlenim licima za jul\nOsmočlana porodica iz Niša: Ljudi nas osudjuju zbog puno dece, ali mi…\nIRKA: Onemogućavanjem proizvodnje kanabisa Srbija godišnje gubi…\nIRKA: Onemogućavanjem proizvodnje kanabisa Srbija godišnje…


Bebe sa tri meseca imaju razvijenu vizuelnu pažnju - Moj pedijatar\nBebe od samo tri meseca su u potpunosti u stanju da identifikuju predmete koji se vizuelno ističu. Na primer, u gomili sivih kišobrana, beba će uspeti da izdvoji onaj crvene boje. Ovo dokazuje da su i bebe, tek par meseci od rođenja, u stanju da selektuju predmete u okruženju kao i odrasli, pokazuju najnovija naučna istraživanja.\nVeoma dugo nisu postojali nikakvi naučni zaključci na temu razvoja vizualne pažnje kod dece u tako ranom razdoblju. Zahvaljujući istraživanju “Search Asymmetry and Eye Movements in Infants and Adults,” u kome je učestvovalo 34 bebe i 10 odraslih i čiji rezultati su nedavno objavljeni u publikaciji “Journal of Attention, Perception, and Psychophysics”, otkriveno je da su bebe kao i odrasli u stanju da razlikuju, recimo, slovo R u velikoj grupi slova P. Istraživanje je pokazalo da su bebe manje efikasne kada je trebalo razlikovati slovo P u grupi slova R bez prepoznatljivog obeležja.\nReč je o odozdo-na-gore procesu (tip pažnje) u kojem analiza informacije iziskuje neko poznato obeležje, dok drugi proces odozgo-na-dole ignoriše poznate stimulanse u potrazi za nečim specifičnim, nečim što se ističe, zbog čega im je bilo lakše da pronađu slovo R u grupi slova P.\nCilj ovog istraživanja bio je da se bolje shvati sposobnost bebinih reakcija na selektivno privlačenje pažnje uz različite stimulanse.\nbebine reakcijepažnjavizuelna pažnja


Bajka sa sultanom Muhamedom V od Kelantana (50) završila se za lepoticu Rianu Oksanu Vojevodinu Gorbanenko (27). Krah njihove ljubavi usledio je svega nedelju dana nakon što je ona rodila sina, a strani mediji bruje o ovoj neobičnoj priči.\nPrema sadržini dokumenta, izgleda da ga je pokrenuo bivši monarh, piše "New Straits Times" iz Kuala Lumpura. Da je brak pri kraju moglo se naslutiti iz povlačenja dozvole da se "izvesna osoba" oslovljava javno sa "Permaisuri of Kelantan", "Raja Perempuan Kelantan", "Sultanica Kelantan" ili "Kraljica od Kelantana", bez posebne dozvole dvora.\nKao razlog se navode snimci intimnih odnosa koje je Riana imala u bazenu, a osvanuli su u jednom rijalitiju. Koliko se bivša misica nije snašla u ulozi kraljice pokazuju i kritike koje je javno pred razvod uputila na račun muža: "Muškarac koji zaista voli ženu će učiniti sve za njegovu voljenu. Ljubav i brižnost su osnova za jaku i zdravu vezu", ili "Dobar muž će se interesovati kako se ona oseća i brinuti o njoj ako je umorna".


Jelača: Efikasniji rad završetkom Palate pravde u Kragujevcu - Društvo - Dnevni list Danas\nPočetna » Društvo » Jelača: Efikasniji rad završetkom Palate pravde u Kragujevcu\n0Piše: Danas Online 17. septembra 2020. 15.41\nPalata pravde, čija je površina 25.000 kvadratnih metara, predstavlja najveći infrastrukturni projekat koje je Ministarstvo pravde pokrenulo u poslednjih nekoliko decenija koji se u potpunosti finansira iz Budžeta Republike Srbije.\nJelača je istakla da će završetkom zgrade Palate pravde biti stvoreni uslovi za još efikasniji i kvalitetniji rad pravosuđa u Kragujevcu i 800 zaposlenih u tim organima.\nOna je dodala da je izgradnja kragujevačke Palate pravde još jedan dokaz nastojanja Ministarstva pravde da unapredi pravosudnu infrastrukturu, koja je do 2012. godine bila zapuštena.\n„Jedan od najozbiljnijih poduhvata, pored Palate pravde u Beogradu, je Palata pravde u Kragujevcu, što je od velike važnosti imajući u vidu značaj ovog grada“, istakla je Jelača i dodala da će radovi na izgradnji te zgrade, imajući u vidu dosadašnju dinamiku, biti završeni pre roka.\nGradonačelnik Kragujevca je istakao da je projekat izgradnje Palate pravde veoma važan za taj grad i da je to dokaz, zajedno sa drugim velikim projektima i investicijama, da je Kragujevac prepoznat kao centar regiona.\nRadovi na izgradnji ovog objekta počeli su krajem avgusta 2018. godine, kada je ministarka pravde Nela Kuburović položila kamen temeljac.\nMinistarstvo pravde, Palata pravde, pravosuđe, Slavica JelačaBeograd


U Sevilji će danas sve prštati! - Sportske.net\nU Sevilji će danas sve prštati!\nNajluđi derbi španskog fudbala...\nZaboravite "El Klasiko", derbi Sevilje je sigurno najluđa utakmica u Španiji kada je intenzitet gradskog rivalstva u pitanju.\nBetis i Sevilja su imali svoje velike periode, zanimljivo da je Betis uspešniji u ovih 40 godina koliko su zajedno proveli u Primeri, ali u ovom veku nemaju čemu da se raduju, Sevilja ih je prerasla, osvojila pregršt evropskih trofeja i time, kao crvenom maramom maše svom rivalu.\nStadione deli četiri kilometara, na "Viljamarinu" na kome će se igrati večeras, domaćin nije slavio, verovali ili ne, 12 godina, što se poklapa sa Seviljinom dominacijom, uspesima u Evropi i Monćijevom politikom koja ih je pretvorila u jednu od vodećih snaga španskog fudbala.\nSa druge strane, prošle sezone je Betis slavio u gostima 5:3, njihov veliki trenutak sezone za koji će gradski rival danas tražiti osvetu.\nSevilja je u boljem položaju, četiri boda iz dva meča, imaju više utakmica u nogama, prošli su u grupnu fazu LE, svog omiljenog takmičenja, ali i igrali protiv Olomuca, pa je Betis svakako imao više vremena da se spremi za derbi.\nČinjenica da on dolazi ovako rano u sezoni svakako će pojačati tenziju, Betis je prvo doživeo šamar na startu od Levantea, pa je doneo bod iz Vitorije protiv Alaveša. Sevilja je uništila Rajo na "Valjekasu", a onda odigrala i bez golova sa Viljarealom.\nFiniš prelaznog roka je doneo dosta zadovoljstva navijačima Betisa, stigli su Lo Selso iz PSŽ i sjajni Kvinsi Promes iz Rusije, ali oni neće biti u timu. Večni Hoakin će predvoditi Betikose, dok Pablo Maćin trener gostiju osim Eskudera računa na svoju startnu postavu i Andre Silvu koji je Primeru otvorio het-trikom.\nKada govorimo o prvenstvu, Betis ima više pobeda u Primeri 25, 23 puta slavila je Sevilja, takođe je 22 puta meč završen nerešeno. U Segundi, Sevilja ima bolji skor u sedam sezona koliko su se oba tima u isto vreme zatekla u drugoj ligi, u kupu Sevilja je uspešnija takođe dobila je polovinu od 19 mečeva, a eliminisala je i Betis 2014. u LE, i to pošto je kod kuće igrala nerešeno, ali je dobila na "Viljaramarinu".\nNekada je ovaj derbi obilovao grubostima, često je bilo svega, najmanje fudbala, Huande Ramos je pogođen u glavu, česte su i tuče u gradu pre meča, ali u poslednje vreme kvalitet fudbala je bolji, timovi su jači, tehnički potkovaniji, pa je proteklih godina bilo uživanja u stvarno dobroj igri.\nSevilja je starija, kako je to obično bivalo početkom prošlog veka, unutrašnji sukobi doveli su do stvaranja Betisa, klubovi su se spojili sezonu, pa se razdvojili 1915. godine. Tri godine kasnije je Betis u znak protesta što njegovi igrači moraju u vojnu službu na dan derbija, izveo decu, Sevilja ih je pobedila 22:0.\nIma mnogo velikih priča sa Nerviona, odnosno Betisovog Heliopolisa, početkom ovog veka Toni Prats golman Betisa je bio meta napada huligana koji je preskočio ogradu, ali to malo veze ima sa fudbalom.\nBilo kako bilo večeras će prštati na Heliopolisu gde Betis pokušava da prekine neugodnu tradiciju, a njihovi navijači koji dolaze tradicionalno iz nižih, radničkih slojeva prirediće pakao komšijama.


Izabrani predsednik i zamenik predsednika Upravnog odbora RNIDS-a\nNa sednici Upravnog odbora Fondacije "Registar nacionalnog internet domena Srbije" (RNIDS), održanoj 20. februara u prostorijama RNIDS-a, za predsednika Upravnog odbora Fondacije ponovo je izabran Ivan Minić, dok je za zamenika predsednika izabran Dušan Stojičević. Danko Jevtović, Ivan Minić...\nKonferencija DIDS 16. marta pod sloganom “Novi prioriteti”\nFondacija „Registar nacionalnog internet domena Srbije“ (RNIDS) produžava tradiciju organizacije jedne od najuticajnijih lokalnih konferencija posvećenih internetu – DIDS (Dan internet domena Srbije), a shodno uslovima koje nameće pandemija. Ovogodišnji DIDS zakazan je za 16. mart, sa početkom u 10...\nNa izbornoj sednici Konferencije suosnivača Fondacije "Registar nacionalnog internet domena Srbije" (RNIDS), koja je zaključena 15. februara 2022, glasovima ovlašćenih predstavnika suosnivača izabran je novi Upravni odbor Fondacije. U novi sastav Upravnog odbora izabrani su: Staniša Josić...\nKonkurs za saradnicu/saradnika za marketing i komunikacije\nFondacija „Registar nacionalnog internet domena Srbije” (RNIDS) upravlja registrom naziva nacionalnih .rs i .срб domena i internet infrastrukturom od posebnog značaja za internet u Srbiji. Osim toga, RNIDS aktivno radi na razvoju nacionalnog dela interneta, povećanju kvalitetnog lokalnog internet...\nRNIDS predstavio pismo Lingva RNIDS\nPovodom 10 godišnjice od početka registracije ćiriličkog .срб domena Fondacija „Registar nacionalnog internet domena Srbije“ (RNIDS) poklonila je još jedno pismo srpske ćirilice dizajnirano prevashodno za ekranski prikaz i upotrebu na internetu. Lingva RNIDS je serifno pismo sa četiri fonta koje,...\nUticaj veb-sajta i brendirane e-pošte na poslovanje kompanija na internetu\nIstraživanje koje je Fondacija „Registar nacionalnog internet domena Srbije“ (RNIDS) sprovela u oktobru prošle godine pokazuje da veb-sajt i brendirana e-pošta imaju presudnu ulogu u komunikaciji i interakciji između preduzeća i kupaca i čine važnu kariku u potrošačkom iskustvu. Studija „...\nĆirilica u oku posmatrača: predstavljanje pisma Lingva RNIDS\nPovodom obeležavanja desete godišnjice od početka registracije .срб domena Fondacija „Registar nacionalnog internet domena Srbije“ (RNIDS) poklanja još jedno pismo srpske ćirilice posebno dizajnirano za ekranski prikaz. Lingva RNIDS je treće pismo kreirano u saradnji sa organizacijom Tipometar, a...\nWHOIS hakaton: Kako se prave WHOIS mobilne aplikacije?\nU septembru 2021. Fondacija „Registar nacionalnog internet domena Srbije“ (RNIDS) prvi put je organizovala hakaton, zahvaljujući saradnji sa kompanijom Quantox Technology WHOIS hakaton organizovan je onlajn 25. i 26. septembra, a takmičilo se 10 ekipa koje je žiri odabrao među...


Apel uglednih Evropljana za evropski odgovor na pretnju od korona virusa - Dijalog.net\nNaslovna Politika Evropska unija Apel uglednih Evropljana za evropski odgovor na pretnju od korona virusa\nApel uglednih Evropljana za evropski odgovor na pretnju od korona virusa\nBrisel, 15. mart 2020. – Evropski odgovor na opasnost od korona virusa dokazaće da je EU zajednica sa jedinstvenom budućnošću, proizilazi iz apela uglednih Evropljana.\nTekst apela prenosimo u celosti.\nMi kao građani Evropske unije svesni smo činjenice da je COVID-19 zajednička pretnja koja će možda jednu članicu pogoditi pre nego drugu, ali koja će nas u završnici pogoditi sve. Naša svakodnevica, ali i ekonomija počinju da neodoljivo podsećaju na ratno stanje.\nMi kao građani EU zabrinuti smo i uplašeni zbog ove pretnje, a dodatno nas plaše kakofonija, sebičnost i kratkoročni destruktivni nacionalni odgovori. Uplašeni smo zbog nedostatka strategije i vizije naših nacionalnih lidera, koji kao da nisu svesni činjenice da je jedini odgovor za sprečavanje pandemije zajednički i jedinstveni odgovor na nvou EU, sa strogo definisanim merama. Takođe, potreban nam je i zajednički plan na nivou EU kojim će se oporaviti naša ekonomija nakon ove krize.\nMi kao građani Evrope odbijamo da prihvatimo argument da EU u sadašnjem obliku ne predstavlja “republiku“, u punom smislu tog značenja, te da zbog toga nije dovoljno opremljena za zajedničko suočavanje s izazovom pandemije. Pozdravljamo pravovremenu odluku Evropske komisije kojom će se osigurati 25 milijardi evra i financijska fleksibilnost koji su potrebni za suočavanjem s ovom opasnošću.\nNo, iako je ta mera možda najviše što Komisija u ovom trenutku može da učini, ona nije dovoljna.\nApelujemo na Evropsku komisiju i Parlament da predlože, kao i na nacionalne vlade da usvoje, sledeće hitne mere, ako je moguće već na sastanku Evrogrupe i na samitu Evropskog saveta koji treba da se održi kasnije u martu:\n1. Javno zdravlje i borba protiv epidemije mora postati kompetentnost EU i kao takva subjekt uobičajene zakonodavne procedure. Time Komisiji treba da se omoguće vanredna ovlašćenja za koordinaciju odgovora na epidemiju, a isto bi se trebalo omogućiti i federalnim vladama država članica\n2. Povećati obim Evropskog stabilizacionog mehanizma kako bi se obuhvatilo hitno finansiranje osnaženih evropskih i nacionalnih zdravstvenih sistema u cilju borbe protiv pandemije koja preti životima građana EU, a time i ekonomskoj i finansijskoj stabilnosti cele zajednice\n3. Odustajanje od obaveznog uravnoteženog budžeta na nivou EU i osmišljavanje sigurnosne mreže kojom će se osigurati finansijska sredstva na evropskom nivou za podsticanje ekonomskog oporavka i društvene kohezije nakon što prođe pretnja\n4. Fiskalna pitanja treba da postanu uobičajena zakonodavna procedura, a EU treba da se omoguće i fiskalna ovlašćenja za usvajanje novih vlastitih resursa, poput poreza na zagađenje, digitalnog poreza i sl.\n5. Usvajanje novog Višegodišnjeg finansijskog okvira po hitnom postupku, čiji bi iznos bio najmanje 1,3% BDP na nivou EU, kao što je i tražio Evropski parlament prema postojećoj strukturi budžetskog finansiranja. Takođe, budžetskom okiru treba da se omogući i dostizanje 2% vlastitih sredstava, kako bi se EU omogućilo finansiranje šireg spektra javnih dobara\n6. Pretvoriti planiranu Konferenciju o Budućnosti Europe u konvenciju na kojoj će se reformisati osnivački ugovori između građana EU i država članica\nMi kao građani Evrope verujemo da je ovo ključni trenutak za celu EU. Način na koji će društvo percipirati našu zajednicu u narednim godinama uveliko će zavisiti o njenom nošenju s ovom krizom.\nOvo je trenutak da dokažemo kako je EU zajednica vrednosti i jedinstvene budućnosti koja brine o svojim građanima i državama članicama u turbulentnim trenucima političkih, ekonomskih i zdravstvenih pretnji.\nKucnuo je čas za jedinstvo EU, a ne za nacionalne podele.\nPozivamo sve građane da potpišu naš apel koji je dostupan na mnogim evropskim jezicima.\nApel su osmislili filozofi Roberto Castaldi i Daniel Inerariti, a potpisalo ga je više od 400 renomiranih akademika, predstavnika civilnog društva, poslovne zajednice i evropskih institucija.\nMeđu potpisnicima su i mnogi ugledni akademici, stručnjaci u raznim sektorima, relevantne figure civilnog društva od kojih su mnogi radili u javnih službenima u institucijama EU, ali su među potpisnicima i bivši predsednik Evropskog parlamenta, bivši evropski komesari, ministri država članica, guverneri centralnih banaka i poslanici kako evropskog, tako i nacionalnih parlamenata, preneo je Euractiv.\nOznakeapelEvropska komisijaEvropski parlamentkorona virus\nPrethodno Mašina: Muke jednog hotelijera u doba virusa\nSledeće CEP: Nezadovoljavajuće stanje zaštite potrošača u Srbiji\nMediji u regionu OEBS-a ugroženi, potreban plan ekonomske podrške\nBeč, 02. jul 2020. – Predstavnik Organizacije za evropsku bezbednost i saradnju (OEBS) za …\nTop Tags evropske integracije Civilno društvo istraživanje vladavina prava Srbija i Evropska unija OCD mladi Evropska komisija lokalna samouprava ljudska prava mediji Evropska unija Vlada Republike Srbije Društvo konkurs


“NEMANJIĆI” među NAJBOLJIMA u prošloj godini: Puni energije kreću u nove izazove - PressLider.rs\n“NEMANJIĆI” među NAJBOLJIMA u prošloj godini: Puni energije kreću u nove izazove\n19. februara 2019. 19. februara 2019. Marina Trmčić\t0 Comments Branko Nikolić, KK Nemanja, Marija Paunović, nagrade, najbolji 2018, Nemanjići, Plaketa\nČačak – U periodu od 15. do 17. februara u Kniću je održan seminar i godišnja Skupština Fudokan saveza Srbije na čelu sa prof.dr.Ilijom Jorgom i njegovim saradnicima. Takođe, održano je i proglašenje najboljih za 2018.godinu na osnovu stečenih poena sa takmičenja u prethodnoj godini.\nKaratisti „Nemanje“ imali su svog predstavnika, Branka Nikolića, jednog od trenera u klubu koji se ujedno i licencirao za trenera i sudiju za 2019. godinu.\nNagradu iz KK „Nemanja“ uzela je, kao veteranka, apsolutno najbolja već godinama unazad Dragana Jakovljević, dok je najuspešnija pionirka, Milica Pećinarević u generalnom plasmanu zauzela 3. mesto, i trenutno je najuspešnija takmičarka „Nemanje“ kao devojčica koja je učestvovala na svim prošlogodišnjim takmičenjima.\nPored ovih nagrada, klub je i od strane Saveza, dobio plaketu povodom 15 godina njegovog postojanja.\nPredsednica i trener kluba, Marija Paunović, koja je bila sprečena da lično prisustvuje, ističe svoje zadovoljstvo što se svake godine na proglašenju najboljih nalaze članovi KK “Nemanja”.\n„Ponosna sam što su Dragana i Milica ponele ovakve nagrade, što je dokaz da posedujemo kvalitetan kadar koji krasi upornost i borbenost i pokazatelj da smo svi zajedno učili od najbolje, jedne jedine Zorane Kojić. Sigurna sam da je ona ponosna na sve nas, posebno na dve nagrađane članice kluba, a pre svega na činjenicu da smo nastavili njenim putem i nismo odustali od zajedničkih snova. Veliku zahvalnost iskazujem FSS što nisu zaboravili naše godine postojanja, a njih nije malo, kao i svom dugogodišnjem prijatelju, koji je bio prisutan ispred kluba Branku Nikoliću“, ponosno je rekla Paunović.\nKaratisti „Nemanje“ kreću u nove pobede, po nove medalje i uspehe, a već na samom početku očekuju ih mnoga takmičenja.\n← Novo naplatno mesto JKP “Komunalac” i JKP “Čačak”\nSvedočenje o danima kada je Banjaluka bila deo Srbije →


Postavljene prve info-table\nU Bogojevskom ritu postavljene su info-table sa opisima područja i podacima o životinjskom i biljnom svetu, koji žive na ovom prostoru. Bogojevski rit je izuzetno bogat florom i faunom, a prisutno je mnogo vrsta, što i čini da ovo područje postane privlačno za turiste koji vole prirodu.\nPrva info tabla je postavljena na kanalu Toporniča, u blizini mosta koji prelazi kanal, druga kod benta na skretanju prema Papić jezeru, a treća u blizini karavukovačke tromeđe na kanalu Bogojevo-Bečej. Postavljeni su i putokazi kod mosta na izlasku iz Karavukova prema Bogojevu, zatim kod karavukovačke tromeđe i na ulazu u vikenda naselje na Dunavu kod Bogojeva. Novac za ovo, 500 hiljada dinara, dobijen je na osnovu apliciranja na konkurse Pokrajinskog sekretarijata za privredu. Za drugu fazu uređenja odobreno je još 300 hiljada dinara.\n- Bogojevski rit se nalazi na granici Donjeg i Gornjeg Podunavlja, koje je poznato upravo po eko turizmu. U narednom periodu možemo još više da razvijemo ovaj predeo, ali to zavisi od od toga koliko će se lokalna zajednica uključiti u ovu priču. Na području Bogojevskog rita ima parcela koje se nalaze u privatnom vlasništvu fizičkih i pravnih lica, ako budemo uspeli da se dogovorimo sa vlasnicima tih parcela, nastavićemo sa uređenjem ovog dela područja - rekao je Vladimir Ignjatović, direktor TOO Odžaci.\nPošto je ranije bilo veoma loših primera da se ovakva obeležja ruše ili odseku jednostavno za ogrev, pošto su od drveta, Ignjatović je izrazio svoja očekivanja da ovog puta neće doći do sličnih incidenata i da će ove table opstati i istovremeno uputio apel stanovništvu da se domaćinski odnose prema svemu što predstavlja opšte dobro.


Indija kupuje oružje od koga hoće i kako hoće — za rublje - Sputnjik Srbija\n12:19 26 Oktobar 2020\n21:46 31.10.2018 Preuzmite kraći link\nDogodilo se prvi put u istoriji da ruski protivvazdušni raketni sistem S-400 nije prodat za dolare. Ruski sistem je kupila Indija za rublje, što se, između ostalog, tumači i kao još jedan korak u svrgavanju dolara s njegove hegemonijske pozicije.\nRuski eksperti kažu da je odluka o plaćanju u rubljama diktirana prvenstveno činjenicom da su SAD uvele sankcije protiv kupaca ruskog oružja. Kako objašnjavaju, sve transakcije koje bi se vršile u dolarima, mogle bi da budu zamrznute dok prolaze kroz korespondentske račune američkih banaka, pa je ova odluka bila logičan sled okolnosti.\nPred Rusijom, ističu eksperti, sada stoji zadatak da sa svim svojim partnerima u vojno-tehničkoj oblasti pređe na obračune u nacionalnim valutama. Pretpostavlja se da će se uplate vršiti po tekućem kursu rublje u odnosu na dolar.\nPo njihovoj oceni, Rusija zbog toga neće imati nikakve gubitke, a SAD će izgubiti mogućnost da utiču na te procese vezane za vojno-tehničku saradnju Rusije sa drugim zemljama.\nInače, Indija se našla u nemilosti Vašingtona zbog planova o kupovini ruskog oružja, među kojima je i sistem S-400. Američke vlasti su pretile Nju Delhiju sankcijama zbog takvih namera i računale su da će Indija podleći tim pritiscima i na kraju kupiti američke tehnologije, za koje Amerikanci tvrde da su „savremenije od ruskih“.\n„Za Indiju je ovo način da pokaže da ne zavisi od Vašingtona u ključnim pitanjima svoje spoljne politike. O tome je govorilo i političko rukovodstvo zemlje. Oni su jasno rekli da će Indija kupovati oružje od koga hoće i kako hoće. Ovaj korak je demonstrativna poruka Vašingtonu koji je sada besan na Indiju, jer se oglušila na zahteve i pretnje Bele kuće i Stejt departmenta. Indija je na taj način jasno dala do znanja Americi da je ona prilično velika zemlja, koju ne treba tretirati kao marionetu ili vazala. Pored toga, ovo je još jedan mali korak ka odustajanju od američke valute i znak da se totalna hegemonija dolarskog sistema polako urušava. A takvih malih koraka je sve više i više i u oblasti oružja, u oblasti energetike i drugim“, rekao je za Sputnjik Boris Rožin iz Centra za vojno-političku žurnalistiku.\nŠto se tiče koristi koje Indija ima od kupovine S-400, vojni eksperti podsećaju da u tom regionu rastu raketni rizici, jer se sve susedne zemlje aktivno naoružavaju: pojavljuju se operativno-taktički, strateško-raketni sistemi, visokoprecizno oružje, razvijaju se borbeni avioni pete generacije. Zbog toga Indija želi da zatvori svoj vazdušni prostor i stvori efikasan vazdušni i raketni sistem odbrane, a smatraju da su ruski sistemi S-400 najbolje rešenje i da su trenutno najbolji na svetskom tržištu oružja.\nVojni stručnjaci navode da je Rusija apsolutni svetski lider u toj sferi, s obzirom da je još od Staljinovog doba protivvazdušna odbrana bila prioritet, odmah posle nuklearnog projekta.\nSamim tim, Indija ovom kupovinom dobija savremeni sistem, koji će biti garant njene bezbednosti i značajno će ojačati svoju odbranu. S druge strane, to je pitanje i spoljnopolitičkog prestiža, jer Indija na taj način ulazi u klub malobrojnih sila koje mogu sebi da priušte takvu kupovinu.\nPodsetimo, ruski predsednik Vladimir Putin i indijski premijer Narendra Modi dogovorili su se o isporukama protivvazdušnih raketnih sistema S-400 „Trijumf“ u oktobru 2016. godine.\nKupovina pet pukova Delhi će koštati 5,43 milijarde dolara, a očekuje se da će isporuke početi 2020. godine. Nakon Kine i Turske, Indija će biti treća država koja će kupiti sisteme „Trijumf“.


U japanskim školama nema kompjutera - Sputnjik Srbija\n14:45 02.07.2016 (osveženo 17:41 03.07.2016) Preuzmite kraći link\nIako je iz Ministarstva prosvete najavljeno da će informatika biti obavezan predmet od 5. do 8. razreda, Nacionalni prosvetni savet je pre nekoliko dana odbio taj predlog. Šta se krije iza ove odluke, da li je to samo tehnička i organizaciona nemogućnost prosvetnog sistema ili rezultat nepostojanja ozbiljne strategije kada je u pitanju opismenjivanje nacije, jer informatika nije ništa drugo osim pisma 21. veka?!\nIma i jednog i drugog.\nU komšiluku, koji je makar deklarativno „napredniji“, situacija je slična. Hrvatska je verovatno jedna od retkih, ako ne i jedina zemlja u Evropskoj uniji u kojoj informatika nije obavezan predmet u osnovnoj školi. Objašnjenja ministarstva su gotovo identična kao kod nas: kao prvo, nema novca. Za informatiku nema ni prostora u rasporedu, jer deca su sa postojećim predmetima najopterećeniji đaci u Evropskoj uniji.\nZoran Stanojević, novinar RTS-a i kolumnista u nedeljniku „Vreme“, autor rubrike „Navigator“, apsolutno je za informatiku kao obavezan predmet. „Ona je bukvalno kao strani jezik, da ne kažem matematika“, kaže Stanojević za Sputnjik.\n„Pre bilo čega drugog, ona je pitanje komuniciranja među ljudima, ali i pitanje upotrebe svakodnevnih stvari koje će sve više zahtevati minimalno programiranje. Ne programiranje onih koji pišu Vindous, već jednostavnih programa koje ćemo sami osmišljavati, kao recepte za kuvanje. Ovo je kao da bismo pre sto godina postavili pitanje da li domaćica treba da kuva po receptu ili iz glave. To je programiranje u tom smislu, da bismo naučili da upotrebljavamo ono što koristimo svakodnevno, da ga prilagodimo sebi. Da podesimo telefon, da koristimo njegove usluge, moramo da se razumemo u informatiku“, kaže Stanojević.\nNedostatak kadrova je takođe jedan od problema koji odgovara zagovornicima informatike kao neobaveznog predmeta, a poslednjih godina stručnost i entuzijazam nedostaju i kod nastavnog osoblja tradicionalnih predmeta. Iako se stiče utisak da za male prosvetne plate rade uglavnom oni koji nemaju bolju opciju, sagovornik Sputnjika smatra da bi, upravo zbog svoje prirode, informatika mogla da zaintrigira nastavnike. „Jasno je da država nema bilo kakvu strategiju, ali verujem da bi nastavnici već tokom avgusta mogli da pripreme plan nastave, siguran sam da bi se sami prijavili oni koji hoće to da urade“, kaže Stanojević.\n„Voleo bih da vidim anketu, koliko dece dolazi u školu sa kompjuterom u džepu. To su ozbiljni kompjuteri, bolji od onih koje škola ima. Ne trebaju nam računarske učionice, to je prevaziđeno. Deci su potrebne aplikacije kojima će se povezivati i aplikacije iz kojih će da uče. Dakle, neko treba da sedne i te aplikacije napravi i ponudi deci. I drugi nastavnici takođe treba da prave aplikacije za svoje predmete preko kojih će deca moći da uče, a ona uglavnom na taj način žele da uče“, predlaže Zoran Stanojević.\nGeneracije koje pamte informatiku u školama u Srbiji uglavnom se sećaju pod konac poređanih računara, mirisa „novog“, ali i ispisivanja nizova brojeva u svesku. Bili su to sati beskrajnog ponavljanja, a informatika je služila kao čas na kome se odmara, pišu domaći zadaci iz drugih predmeta.\nStanojević smatra da nam ovaj način predavanja i skupi kabineti i laboratorije uopšte nisu potrebni. Nijedna od tih učionica ne može da traje duže od tri ili pet godina, mnogi misle da je pet godina stara učionica informatike nova, zato što je tabla stara 20 godina još uvek nova, kaže Stanojević.\n„Potrebna su minimalna sredstva za program informatike, da se nastavnicima plaća dodatnih, recimo 10 hiljada dinara, pa da vidimo ko će se prijaviti i reći — Ja ću to da naučim, ja ću to da predajem. U školama u svetu postoje upravo takvi projekti i nastavnici po svom afinitetu spremaju projekte. Stvar nije zacementirana, ne kaže se, to mogu da rade samo nastavnici informatike, čak i ako su potpuno nesposobni, a ima nastavnika srpskog koji bi to fantastično uradili“, kaže autor „Navigatora“.\nU školama u Srbiji informatika je, nažalost, kao i građansko vaspitanje ili veronauka, predmet za pumpanje ocena, podizanje proseka. Stanojević smatra da ovaj predmet uopšte ne bi trebalo da se ocenjuje, da je to potpuno besmisleno.\n„Treba jasno postaviti šta svako dete mora da nauči, i nema izlaska iz razreda dok ne nauči. Oni koji se pokažu talentovanijim prelaze na bolje programe, ali kao što svi moraju da izađu iz škole pismeni i da znaju tablicu množenja, tako svi moraju da budu informatički pismeni. Ocene su nepotrebne, bolje je da ta nastava bude vrlo praktična, da sprema decu za svet u kome žive“, zaključuje sagovornik Sputnjika.\nwowforreeel / YouTube\nNa Starom kontinetu najdalje sa informatičkim tehnologijama otišla je Estonija, pa zato i ne čudi odluka njihovog ministarstva od 2013. godine da od prvog razreda osnovne škole deca imaju obaveznu informatiku koja podrazumeva programiranje, kodiranje, izradu aplikacija, a ne savladavanje osnovnih operacija i korišćenja računara.\nU tehnološki najrazvijenijoj zemlji sveta, Japanu, u većini srednjih škola nema računara, pa čak ni u prestižnoj Avio-akademiji. Podrazumeva se da su deca do gimnazije osnove informatike savladala, a računare, kako reče sagovornik Sputnjika, imaju u džepu.\nTretman informatike u školskom sistemu, nažalost, samo je deo mozaika naše stvarnosti. Napredak IT sektora, primetan gotovo na dnevnom nivou, naš sistem, jasno je, ne može da isprati. Kontrolu i reviziju udžbenika bilo bi gotovo nemoguće sprovesti u delo u uslovima prespore administracije. Verovatno se u tome krije glavni razlog što informatika školske 2016/17. godine neće biti obavezan predmet u Srbiji.\nPosledice ćemo osećati mnogo kasnije, ali se nećemo, kao i uvek do sada, osvrtati na uzroke niti na donosioce odluka. Imaćemo nove teme u kojima kaskamo za svetom. A opravdanja ćemo, kao uvek, najlakše pronalaziti.\nNedavno je objavljena vest da radnici „Gugla“ svoju decu šalju u škole bez računara. Bio je to još jedan argument zagovornika teze da nam obavezna informatika nije potrebna. U pravu su, deci koja su „odrasla na tehnologiji“ često manjka sposobnost šireg razmišljanja i rešavanja problema. Naša deca, na sreću, takvih problema nemaju, sigurno ne zato što im informatika nije obavezan predmet.\nRuska kompanija pobedila Gugl\ninformatika, školstvo, IT sektor, prosveta, Zoran Stanojević, Estonija, Japan, Hrvatska, Srbija


"Susret Sefarda i Aškenaza na Zapadnom Balkanu: između tradicije i promena"\nDomaćin: Institut za književnost i umetnost, Beograd\nSponzor: Evropska asocijacija za jevrejske studije (grant za organizaciju skupa)\nDr Krinka Vidaković-Petrov, naučni savetnik u Institutu za književnost i umetnost\nDr Katja Šmid, Hebrejski univerzitet u Jerusalimu\nSkup podržali: Jevrejska opština Beograd, Ambasada Izraela u Srbiji, Collegium Hungaricum u Beogradu\nNa ovom međunarodnom naučnom skupu učestvuju naučnici iz Srbije i još deset zemalja (SAD, Nemačka, Mađarska, Austrija, Hrvatska, Izrael, Poljska, Makedonija, Italija, Bugarska). Beograd je po prvi put domaćin naučnog skupa ovog formata i veličine posvećenog jevrejskim temama, a posebno susretu Sefarda i Aškenaza.\nZapadni Balkan, pre svega prostor nekadašnji jugoslovenski prostor, u ovom kontekstu zauzima posebno mesto u Evropi, jer je taj prostor bio jedini u kojem su sefardska i aškenaska zajednica postojale u relativnoj ravnoteži, te je usled toga i bla moguća interakcija između njih koje u drugim delovima Evrope ili nije bilo ili je bilo, ali u znatno manjoj meri.\nSefardi (”španski” ili ”turski” Jevreji) su nakon progona iz Španije 1492. migrirali u neke evropske gradve, ali su se većinom naselili na širokom području tadašnje osmanske države. Balkan je i tada bio izuzetak jer je za razliku od ostalih prevashodno islamskih pokrajina, ovde došlo do kontakta tri konfesionalne zajednice – Hrišćana, Jevreja i Muslimana.\nAškenazi (srednjoevropski, evropski, nemački Jevreji) živeli su u zapadnom kulturnom krugu i govorili jidiš, dok su Srfardi živeli u orijentalnom kulturnom okruženju i govorili jevrejsko-španski (ladino). Razlikovali su se ne samo po svetovnom jezicima kojima su govorili i na koje su prevodili verske spise, nego i po svojim kulturnim tradicijama. Beograd se vekovima nalazio na samoj granici koja je razdvajala dva carstva – Osmansko i Habsburško, ali upravo je Beograd bio jedna od jevrejskih zajednica na ovom prostoru koja je od najranijeg perioda među svojim članovima imala i Sefarde i Aškenaze.\nU 19. veku dolazi do velikih promena i kod Aškenaza i kod Sefarda. Ove istorijske promene, oslobođenje balkanskih naroda i obnova njihovih nacionalnih država, modernizacija, potvrda građanskih prava Jevreja, njihovo aktivno uključenje u okolinu, a potom razvoj cionizma i uspostavljanje jugoslovenske države – doveli su velikih promena u statusu Jevreja na ovom prostoru, kao i u percepciji njihovog identiteta. To je doba koje je proticalo između tradicije i promena.\nTeme o kojima će biti reči na ovom supu veoma su raznovrsne: status jevrejskih zajednica, susret kulturnih tradicija, položaj žena u kulturi, lingvistička pitanja i prevođenje, migracije, ”jugoslavizacija” Jevreja, sinagogalna muzika, groblja, jevrejske organizacije i njihovo delovanje, međuratni jugoslovenski period, književnost, rabinska književnost, usmena književnost, slikarstvo, učešće beogradskih Jevreja u prvim koracima džeza u Srbiji.\nPreuzmite program skupa


Kako je od 2010. do 2015. šest kompanija namjenske industrije izgubilo 100 miliona KM?! – Magazin Plus\nHome/Privreda/BiH/Kako je od 2010. do 2015. šest kompanija namjenske industrije izgubilo 100 miliona KM?!\nKako je od 2010. do 2015. šest kompanija namjenske industrije izgubilo 100 miliona KM?!\nZa pet godina vrijednost drastično umanjena, država oštećena\nDržavne kompanije koje posluju u okviru namjenske industrije Federacije zabilježile su u posljednjih pet godina enorman pad vrijednosti državnog kapitala koji je umanjen za stotine miliona maraka, pokazali su podaci o poslovanju ovih firmi koje je objavila Sarajevska berza (SASE).\nSamo dvije firme od njih osam povećale su vlasnički kapital. Ostalih šest iz godine u godinu bilježi drastičan pad državnog kapitala koji je uzrokovan enormnim finansijskim gubicima i lošim poslovanjem te je na taj način direktno oštećena Federacija.\nRadi se o kompanijama „Binas“, „Zrak“, Remontni zavod Hadžići, BNT TMiH Novi Travnik, „Pretis“, “Vitezit”, koje su od 2010. godine do sada istopile 100 miliona državnog kapitala!\n“Binas” 2010. godine imao 14,1 milion KM kapitala, a 2014. svega 415.319 KM\nVrijednost kapitala u bugojanskom „Binasu“ 2010. godine iznosila je 14,1 milion KM, a 2014. svega 415.319 KM. Zaključno sa 31. decembrom 2015. godine kapital je u debelom minusu. Firma je, iako ima veliku pomoć Vlade FBiH, kako stvari stoje, pred finansijskim kolapsom.\n“Pretis” sa 44,9 miliona KM kapital sveo na svega 23,1 milion KM\nNajveći pad zabilježio je sarajevski „Zrak“, gdje je 2010. godine kapital iznosio 61,9 miliona KM, a prošle godine svega 3,3 miliona. Za pet godina kapital je umanjen za 58,6 miliona KM!\n“Zrak” 2010. imao 61,9 miliona kapitala, prošle godine zabilježio 3,3 miliona KM\nNi nekadašnji gigant “Pretis“ iz Vogošće ne može se pohvaliti rezultatima. Ta je firma sa 44,9 miliona KM, koliko je imala 2010. godine, kapital umanjila za skoro 20 miliona. Vrijednost je lani iznosila 23,1 milion.\nNovotravnička državna firma BNT TMiH također je zabilježila veliki pad vrijednosti kapitala. Zaključno sa 31. decembrom 2010. ta cifra bila je 53,3 miliona KM, a prošle godine 43,1 milion, što je za deset miliona KM manje.\nKada je u pitanju “Vitezit” iz Viteza, vrijednost kapitala 2010. godina iznosila je 33,1 milion KM. No, firma je već godinama u stečaju, a posljednji podaci govore da je državni kapital, slično kao i u „Binasu“, u minusu i da je bukvalno 33,1 milion KM istopljen.\nS druge strane, „Igman“ Konjic i „Unis Ginex“ povećali su kapital za desetine miliona KM.\nTako je prije deset godina vrijednost državnog kapitala u “Igmanu” bila 10,4 miliona KM, a ta cifra do 2015. popela se na čak 56,5 miliona KM. Iz goraždanskog “Unis Ginexa” mogu se pohvaliti time da su sa 20,4 miliona KM iz 2010. godine povećali kapital na 31,7 miliona KM.\nPrivatne firme bilježe povećanje\nDvije privatne firme koje posluju u okviru namjenske industrije, “Pobjeda Technology“ i “Pobjeda Rudet”, bilježe povećanje kapitala.\nVrijednost u firmi „Pobjeda Technology“ 2010. godine bila je 2,6 miliona KM, a danas je ona 4,8 miliona KM.\nIsto važi i za firmu “Pobjeda Rudet”, koja je povećala kapital za deset miliona KM za pet godina – s prvobitnih 8,5 miliona KM na 18,2 miliona KM.\nDžindić: Neko je za male novce želio sve uzeti\nNermin Džindić, ministar energije, rudarstva i industrije Federacije BiH, komentirajući pokazatelje o opadanju državnog kapitala u firmama namjenske industrije, do kojeg je dolazilo od 2010. do 2015. godine, poručio je u izjavi za naš list da će se tome morati stati ukraj.\nDžindić: Ovome će se morati stati ukraj\n– Sve radnje u namjenskoj industriji su išle u smjeru da neko za male novce dođe do kompletne namjenske industrije, pa su čak i zakone usmjerili prema tome. Takvu praksu smo prekinuli. Sada se borimo da kroz mandat koji imamo dođemo u situaciju da stvorimo desetak jakih firmi u ovoj oblasti koje će donositi sigurnu dobit – izjavio je Džindić.\nRiješite se celulita uz pomoć kafe i limuna


Novak će posle eliminacije u Londonu imati više vremena da se posveti reprezentaciji! - Sportske.net\nA šta poručuju selektor i Novakovi reprezentativni drugovi?\nNovak razočaran, ali zna šta dalje!Kakva lekcija, Federer poslao Novaka kući!Šest kombinacija za Novaka, u dve je prvi na kraju sezone!Novak u čudu nakon poraza: "Neverovatno, nestvarno..."Tim pogađao linije, Novak se vraćao iz mrtvih, drama pripala Austrijancu!\nSrpski teniser Janko Tipsarević rekao je da je grupa na završnom turniru Dejvis kupa u kojoj je njegov nacionalni tim veoma teška.\n"Grupa je veoma teška. Možemo da je ne prođemo, a možemo i da osvojimo turnir", rekao je Tipsarević posle prvog treninga srpskog tima u Madridu.\nSrbija će igrati u grupi sa Japanom i Francuskom.\nDušan Lajović je kazao da se ekipa dobro oseća po dolasku u Madrid na završni turnir Dejvis kupa.\n"Dobro se osećamo, polako se privikavamo na podlogu. Organizacija je veoma dobra, vlada lepa atmosfera. Imamo par dana da se spremimo za prvi meč, u kom smo favoriti, ali će biti otvoreno. Nadam se da će ovo biti zanimljivo iskustvo", kazao je Lajović.\nSelektor Nenad Zimonjić je rekao da će ekipa Srbije imati dovoljno vremena za adaptaciju na uslove u Madridu.\n"Dobro je što smo uspeli da dobijemo mogućnost da treninramo na centralnom terenu gde ćemo igrati oba meča u grupi. Podloga je umerene brzine. Sve na treningu izgleda dosta dobro i mislim da će biti sasvim dovoljno za adaptaciju do srede", rekao je Zimonjić.\nTeniska reprezentacija Srbije će 20. novembra igrati protiv Japana, dok joj dan kasnije sledi duel sa Francuskom.


PORESKA UPRAVA: Šta treba da urade a šta ne prodavci koji privremeno ne rade - Bizlife.rs\nPORESKA UPRAVA: Šta treba da urade a šta ne prodavci koji privremeno ne rade\nPrivredni subjekti bi trebalo da, ukoliko je to moguće, na vidnom mestu istaknu obaveštenje da objekat ili deo objekta, u skladu sa navedenom odlukom, ne radi.\nUkoliko obveznik fiskalizacije, usled novonastale vanredne situacije, nastavi da obavlja rad od kuće, fiskalnu kasu može da premesti na mesto gde obavlja aktivnost odnosno delatnost, ali je neophodno da, pre otpočinjanja obavljanja delatnosti od kuće, o tome elektronskim putem obavesti nadležnu poresku upravu.\nObaveštenja o privremenom prekidu rada i/ili radu od kuće obveznici mogu slati elektronskom poštom nadležnoj filijali poreske uprave u kojoj je sedište poreskog obveznika. Spisak elektronskih adresa za prijem obaveštenja, nalazi se na sajtu Poreske uprave, na linku: https://bit.ly/3bowКfn. Napominjemo da u periodu prekida rada obveznici nisu u obavezi da kreiraju dnevne izveštaje.\nporeska uprava prodavci kase


Više od 158.000 posetilaca Sajma knjiga - SandzakHaber.Net , Sandžačke Internet Novine !\nNaslovna Zabava Kultura Više od 158.000 posetilaca Sajma knjiga\nViše od 158.000 posetilaca Sajma knjiga\nOd HaberNews - 28. Oktobra 2013. 0 79 Podeli na Fejsbuku\ntweet Međunarodni Beogradski sajam knjiga, 58. po redu, završen je sinoć, a registrovano je 158.128 posetilaca, saopštili su danas organizatori.\nOd 20. do 27. oktobra na sajmu, čiji je počasni gost bila Poljska, učestvovalo je 897 izlagača, suizlagača i firmi od toga 494 direktnih izlagača, 446 domaćih izlagača i 48 izlagača niz Poljske, Britanije, Francuske, Nemačke, Austrije, Španije, Japana, Kine, Indije, Rusije, Belorusije, Irana, Makedonije, Hrvatske, BiH i Crne Gore. Tokom trajanja sajma realizovana su 423 programa u organizaciji Beogradskog sajma knjiga i izdavača i 89 programa u organizaciji Beogradskog sajma knjiga.\nSajam je, kako su saopštili organizatori, pratilo 1324 novinara od čega 1255 iz Srbije i 69 iz Nemačke, Francuske, Grčke, Belgije, BiH, Makedonije, Slovenije, Hrvatske, Ukrajine, Crne Gore, Rumunije, Bugarske, Kanade, Irana i Japana. Sajam, koji se ove godine održavao pod sloganom “Prostori slobode”, posetili su, između ostalih, premijer Srbije Ivica Dačić, patriharh Irinej, ministri Aleksandar Vulin, Tomislav Jovanović, predsednik Republike Srpske Milorad Dodik i premijerka Željka Cvijanović.\nPočasni gost 59. Sajma knjiga biće Kina.\ntweet Prethodni tekstBBC: Kafana, rakija, turbofolk i “prava Srbija”Sledeći tekst“Gen gladi” odgovoran za stalnu glad HaberNews\tPOVEZANE OBJAVEVIŠE OD AUTORA


Ipak srećna porodica: Shakirini sinovi oduševili sve na dodeli nagrada - Smedia\nIako se u svetskim medijima nedeljama spekulisalo o navodnom razvodu braka kolumbijske pevačice Shakire i španskog fudbalera Gerarda Piquea, njih dvoje su demantovali sve ove navode zajedničkim pojavljivanjem na Gali katalonskih fudbalskih zvezda, gde je Gerard proglašen za igrača sezone.\nI pored toga što su njih dvoje zvezde svetskog glasa, svu pažnju su na sebe uspeli da skrenu njihovi sinovi, 4-godišnji Milan i 2-godišnji Sasha, koji su slali poljupce, mahali prisutnima i igrali se sa nagradom koju je osvojio njihov otac.\nPodsetimo, Shakira je nedavno otkazala unapred dogovorene nastupe na dodelama Latin Grammy Awards i American Music Awards, zbog bolesti mlađeg sina, tako da nam je drago što...\nŠon Pol ruši rekorede novim singlom!\nHarizmatični reper koji nastupa 22. maja u Hali sportova, Šon Pol, ponovo ruši rekorde najnovijim hit singlom i spotom ’’Tip On It’’, kojeg je ...\nCecin urnebesni snimak! Kako je Anastasija "prevarila" mamu\nPevačica Svetlana Ceca Ražnatović pozirala je pred objektivom svoje ćerke Anastasije ali nije ni slutila šta ona ustvari radi...\n(FOTO) SVI DETALJI SA GLAMUROZNOG VENČANJA ĆERKE SRPSKE LEGENDE: Piksi nije mogao da izdrži, pa se usred svadbe RASPLAKAO!\nSvima je bilo čudno što Dragane Mirković nema u Breninom dokumentarnom filmu. Sada je Gaga otkrila šta se desilo!\nOna je bila jedna od retkih koja je bila pozvana na venčanje Brene i Bobe, ona je uhvatila bidermajer koji je Brena bacila i jedna je od najvernijih svedoka ...\nVuk Kostić odogovorio na kompliment Nine Janković i otkrio šta će biti u nastavku "Ubica mog oca"\nGlumci serije Ubice mog oca Vuk Kostić i Nina Janković obasipaju jedno drugo komplimentima. Nakon što je Nina u jednom intervjuu izjavila da je Vuk odličan ...\nPoznati pevač od supruge za godišnjicu dobio plantažu marihuane!\nPoznati pevač dobio je nesvakidašnji poklon od supruge.\nKuma Nataša Miljković otkrila anegdotu sa venčanja Maje Nikolić\nNjihovo prijateljstvo traje već 20 godina, a Maja Nikolić je ta koja je pružila ruku Nataši Miljković i pozvala je da joj bude kuma na venčanju. Sada ...\nPotresna ispovest Borisa Novkovića koji se godinama bori sa bolesnim sinom\noris Novković i njegova bivša supruga Lucija već osam godina se bore sa zdravstvenim problemom sina Noe, a pevač kaže da je najdragocenije vreme ono ...\nOvogodišnji Sabor trubača navodno će biti zatvoren nastupom najveće balkanske zvezde, prenose "Večernje novosti".\nNadežda i Miki ponovo su imali vrelu akciju!\nTanja Savić dokazala da je kraljica lapsusa!\nTanja Savić poznata je kao "kraljica lapsusa"!\nSinoć se u vili "Parova", na žurki, desilo nešto što niko nije mogao ni da zamisli da će se ikada desiti.\n(KURIR PAPARACO) STOJA NAVALILA NA SLADOLED: S podočnjacima od nespavanja i bez šminke krenula u grad. NEPREPOZNATLJIVA!\nNovakovićeva je bez problema u grad izašla s podočnjacima od nespavanja i bez šminke.


Vučić, Brnabić, Gojković , Dačić i Vulin uputili saučešće španskom kralju povodom napada u Barseloni - Blic\nVučić, Brnabić, Gojković , Dačić i Vulin uputili saučešće španskom kralju povodom napada u Barseloni\nPredsednik Srbije Aleksandar Vučić uputio je pismo saučešća španskom kralju Felipeu VI povodom današnjeg terorističkog napada u Barseloni.\nBlic petak, 18. avgust 2017. | rts.rs\n"Veoma nas je potresla vest o tragičnom događaju u Barseloni, u kojem je vozač kombija pokosio nedužne ljude na šetalištu Las Ramblas. Republika Srbija osuđuje ovaj teroristički akt, koji nas još jednom podseća na neophodnost udruživanja napora u suočavanju sa ovom pošasti, koja ugrožava život i bezbednost svih građana", naveo je Vučić.\n"U ime građana Republike Srbije i svoje ime, upućujem izraze našeg najdubljeg saučešće Vama i porodicama onih koji su izgubili svoje najmilije, a povređenima brz i uspešan oporavak", navodi se u pismu predsednika Vučića.\nPrema najnovijim podacima katalonskog ministarstva unutrašnjih poslova, u napadu u Barseloni poginulo je 13 osoba, a 50 je povređeno.\nPredsednica Vlade Republike Srbije Ana Brnabić uputila je pismo saučešća španskom premijeru Marijanu Rahoju, povodom terorističkog napada u Barseloni.\n"Veoma me je pogodila vest o terorističkom napadu u Barseloni, u kojem su stradali nedužni ljudi, a veliki broj osoba je povređen. Najoštrije osuđujemo ovaj teroristički akt. Ovo je, na žalost, još jedna potvrda da je neophodno da se zajedničkim snagama borimo protiv terorizma, koji ne poštuje ljudski život i ugrožava bezbednost svih građana. U ime Vlade Republike Srbije i svoje ime, upućujem izraze najdubljeg saučešća porodicama nastradalih i Vama, a povređenima želim brz oporavak", navodi se u pismu premijerke Brnabić, saopšteno je iz Kancelarije za saradnju s medijima Vlade Republike Srbije.\nSaučešće Maje Gojković\n"Sa tugom smo primili vest o tragičnom događaju u Barseloni, terorističkom napadu i stradanju nedužnih ljudi na šetalištu Las Ramblas. Dozvolite mi da Vama i porodicama nastradalih u ime Narodne skupštine Republike Srbije i lično ime, uputim izraze najdubljeg saučešća zbog žrtava ovog brutalnog terorističkog napada" navela je predsednica Skupštine Srbije u telegramu saučešća.\n"Suočavanje sa ovakvim užasnim i bezumnim aktima jača svest o potrebi zajedničkog suprotstavljanja tom zlu koji ne zna za granice i ne bira žrtve. Molim Vas da primite izraze podrške i da prenesete iskreno saučešće porodicama žrtava, kao i želje za brz oporavak povređenima" navodi se u pismu Gojković.\nDačić uputio telegram saučešća ministru spoljnih poslova Španije\nMinistаr spoljnih poslovа Srbije Ivicа Dаčić uputio je povodom terorističkog napada u Barseloni telegram saučešća ministru spoljnih poslovа Špаnije Alfonsu Dаstisu u kome se ističe da svet mora ostati ujedinjen u borbi protiv terorizma.\n"Ne smemo dozvoliti dа oni koji ne birаju sredstvа dа ostvаre svoje ciljeve ugroze sve vrednosti nа kojimа počivа dаnаšnjа civilizаcijа i bolji svet kojem težimo. Srbijа će, kаo i do sаdа, uvek stаjаti u odbrаni tih vrednosti i dаvаti svoj mаksimаlni doprinos zаjedničkoj borbi dа se iskoreni ovа pošаst", navedeno je u telegramu.\nVulin uputio saučešće španskoj ministarki\nMinistar odbrane Aleksandar Vulin uputio je telegram saučešća Mariji Dolores de Kospedal Garsiji, ministarki odbrane Kraljevine Španije, povodom terorističkih napada u Barseloni.\n"Iskreno smo zaprepašćeni i ožalošćeni užasnim terorističkim napadom u Barseloni. Takvi i slični događaji ukazuju na neophodnost preduzimanja oštrijih mera i zajedničkog delovanja u borbi protiv terorizma. Pripadnici Ministarstva odbrane i Vojske Srbije saosećaju sa rodbinom nastradalih, a Ministarstvo odbrane spremno je da, ukoliko zatreba, pruži pomoć", navodi se u telegramu, saopsteno je iz Ministarstva odbrane Srbije.\nBrnabićeva i Vučić uputili saučešće Španiji\nB92 petak, 18. avgust 2017.\nRTS petak, 18. avgust 2017.\nPress petak, 18. avgust 2017.\nB92 (26) Blic (3)\nPredsednik Srbije Aleksandar Vučić Barselona\nStudio B pre 23 minuta


Нова могућност уштеде дата саобраћаја за YouTube Premium кориснике\nPočetna / Vesti / Nova mogućnost uštede data saobraćaja za YouTube Premium korisnike\nNova mogućnost uštede data saobraćaja za YouTube Premium korisnike\nTimočka 20/07/2019 | 17:30\tVesti, IT Svet\nKorisnici YouTube Premium i YouTube Music Premium servisa u najnovijoj verziji aplikacije moći će da uštede na data saobraćaju ukoliko žele da slušaju samo muziku. Ako želite poslušati određenu pesmu, a na YouTube-u postoji njena audio verzija bez videa, aplikacija će vam ponuditi da poslušate samo audio, što znači da ćete tom prilikom uštedeti veću količinu data saobraćaja koji bi se inače potrošio na prenos videa.\nTakođe, već u podešavanjima aplikacije biće omogućena opcija da se muzički video uopšte ne reprodukuje, već samo njegova audio verzija. Zgodno za one koji muziku sa YouTube-a slušaju u pokretu, odnosno kad nisu spojeni na WiFi.\nU ovom trenutku na YouTube-u postoji oko 5 miliona muzičkih videa koji postoje i u audio verzijama.\nKljučne reči Premium YouTube IT Svet\nPrethodna Zaslađeni napici opasniji nego što se mislilo\nSledeća Danas i sutra pretežno oblačno u Zaječaru, maksimalna dnevna temperatura i do 33 stepena


Art magazin - Radoš Antonijević - O koristi i šteti istorije za život\nNjegova serija radova skulptura-šatora je jedan od najinventivnijih ciklusa naše aktuelne umetnosti. Teme radova vezane su za neuralgične tačke života razmatrane sa aspekta politike, istorije i kulture.\nIzložba je ambijentana postavka koju čine tri rada: Šator Vidovdanski hram (po maketi Ivana Meštrovića iz 1908 godine za hram u slavu Kosovskog boja kao univerzalnog simbola slobodarskog duha svih južnoslovenskih naroda), Na svome mestu stajati (instalacija od tri šatora u vidu planina Olimp, Sinaj i Ararat) i Šator Dečani M2 (prema obliku manastira Visoki Dečani iz 14.veka).\nPomenuta dela Radoša Antonijevića "su neka vrtsta tangenti koje dodiruju neuralgične identitetske tačke tj. krivu istorije određenih zdanja ili podneblja. Pojedinačno uzevši su ili eho neke arhitektonske zamisli ili portret duha nekog mesta; zajedno oni su amalgam narativa, odnosno sazvučje glasova o koristi i šteti istorije za život (naslov Ničeove knjige, objavljene 1889)".\nPreoblikujući nacionalne, verske ili civilizacijske simbole različitog porekla u šatore odnosno objekte privremenog, montažnog i mobilnog karaktera koji su uz to su i funkcionalni, umetnik stvara dela koja u svom kontekstu poseduju referentnost na brojne primere pojedinačnih ili kolektivnih drama, uslovljenih različitim krizama (egzistencijalnim, migrantskim, identitetskim, duhovnim...) u lokalnim ili globalnim prilikama.\nRadoš Antonijević zapravo na metaforičan način preko simbola potiskivanog ili prenaglašenog istorijskog sećanja identitetskog koda, komentariše konfuznu sadašnjost.\nIzložba "O koristi i šteti istorije za život" Antonijevića, profesora na Fakultetu likovnih umetnosti Univerziteta umetnosti u Beogradu, otvorena je 13. maja 2021. u Oficirskom domu u organizaciji Galerije savremene likovne umetnosti (GSLU) i bilo je predviđeno da traje do 11. juna 2021, ali je Gradska uprava grada Niša u tom izlagačkom prostoru odlučila da sa ministarkom Zoranom Mihajlović organizuje sastanak sa 29 načelnika okruga iz cele Srbije. Tim povodom je Gradska uprava Niša zahtevala od GSLU da se postavka skloni i izlagački prostor isprazni, a budući da sastanak nije bio ranije najavljen ni GSLU kao organizatoru izložbe, ni autoru, Antonijević je doneo odluku da se izložba prekine i njeno trajanje skrati, jer zbog tehnički zahtevne montaže i demontaže čitave instalacije nije bilo moguće njeno privremeno uklanjanje.


DOGAĐAJI Архиве - Страница 187 од 190 - Dnevnik Juga\nHome / DOGAĐAJI (page 187)\nS. Zdravković 19/12/2018\tDOGAĐAJI, Zanimljivosti 0\nSrpska pravoslavna crkva i njeni vernici danas proslavljaju Svetog Nikolu Čudotvorca, jednog od najvećih hrišćanskih svetitelja koji važi za zaštitnika putnika, moreplovaca, ribara i splavara i jedan od najvoljenijih hrišćanskih svetaca. Svetog Nikolu su za života smatrali svecem i prizivali u pomoć. Prema narodnom verovanju, on može da izleči svaku …\nS. Zdravković 04/12/2018\tDOGAĐAJI, Zanimljivosti 0\nSrpska pravoslavna crkva i njeni vernici danas slave Vavedenje Presvete Bogorodice, jedan od najvećih praznika posvećenih Bogomajci. Ovaj praznik se slavi kao uspomena na dan kada je Bogorodica prvi put uvedena u hram Božji i postala prva zavetovana devica u istoriji hrišćanstva. Prema narodnim verovanjima na osnovu vremenskih prilika moguće …\nDanas su Božićne poklade – Praštajte i veselite se!\nS. Zdravković 27/11/2018\tDOGAĐAJI, Leskovac, Zanimljivosti 0\nPravoslavna crkva i njeni vernici danas obeležavaju praznik posvećen Svetom apostolu Filipu, kao i Božićne poklade – poslednji dan u godini kada je dozvoljeno jesti meso i beli mrs u ovoj godini. Poklade u stvari predstavljaju domaće gozbe namenjene svim članovima porodice a kako predhode Božićnom postu nazivaju se …\nSve službe spremne za predstojeće hladne dane\nOdržavanje ulica, opštinskih i nekategorisanih puteva na teritoriji Leskovca počelo je 15. novembra i trajaće do 15. marta naredne godine. Kako nam slede hladni dani iz Direkcije poručuju da je sve spremno za ovaj talas hladnog vremena i za padavine koje se najavljuju već od sredine sedmice. „Soli i kamenog …\nS. Zdravković 19/11/2018\tDOGAĐAJI, Zanimljivosti 0\nSvake godine, 19. novembra se širom sveta obeležava Međunarodni dan muškaraca. Cilj ovog praznika je da se apeluje muškarce da povedu više računa o svom zdravlju, s obzirom na to da je životni vek muškarca u proseku sedam godina kraći od životnog veka žene. Međunarodni dan muškaraca slavi se 19. novembra u …


Vojske u pripravnosti: Rastu tenzije između Turske i Grčke - NOVA portal\nVojske u pripravnosti: Rastu tenzije između Turske i Grčke\nSvet Autor:Beta11. avg. 202014:32\nGrčki ratni brodovi ušli su u tu oblast i motre na turski istraživački brod i vojska je u pripravnosti, rekli su zvaničnici. Nedavni pronalasci prirodnog gasa i planova za sprovođenje bušenja u istočnom Sredozemlju dovelo je do novog porasta tenzija.\nU središtu spora je kako se računa epikontinentalni pojas primorske države i da li ostrva treba da se uračunaju. Turska smatra da ne treba, a stav Grčke je da se time krši međunarodno pravo.\nGrčki premijer Kirijakos Micotakis razgovarao je danas sa grčkom predsednicom Katerinom Sakelaropulu da je obavesti o situaciji u istočnom Sredozemlju, saopštio je njegov kabinet.\nOn takođe planira da razgovara sa šefovima političkih partija zemlje. Turski predsednik Redžep Tajip Erdogan sinoć je posle četvorosatnog sastanka kabineta upozorio da Turska neće ograničiti svoja morska istraživanja samo na priobalne delove, ali je osim toga zvučao pomirljivo.\nSporno pravo za istraživanje nafte i pomorskih granica\n„Spojimo se kao Mediteranske zemlje, nađimo formulu koja je prihvatljiva za sve, koja štiti svačija prava. Mi smo uvek tu i spremni za rešenje sporova kroz dijalog na fer osnovi. Nastavićemo da primenjujemo sopstvene planove (u istočnom Sredozemlju) i na polju diplomatije dok ne prevlada zdrav razum po ovom pitanju“, rekao je on u televizijskom obraćanju.\nNapetost između Turske i Grčke zbog pretenzije u Sredozemlju\nMeđutim, prošle nedelje Ankara je osudila sporazum koji su u četvrtak potpisali Grčka i Egipat o demarkaciji pomorskih granica i ekskluzivnim ekonomskim zonama za prava bušenja nafte.\nProšle godine Turska je potpisala sličan sporazum sa Libijskom vladom u Tripoliju, što je izazvalo bes Grčke, Kipra i Egipta koji smatraju da taj sporazum krši njihova ekonomska prava u Sredozemlju.\nEU je navela da taj turski sporazum sa Libijom predstavlja kršenje međunarodnog prava i preti stabilnosti u regionu. NATO saveznici i susedi Grčka i Turska decenijama su u sukobu oko niza pitanja, uključujući pomorske granice i bile su na ivici rata tri puta od sredine 1970-ih, uključujući jednom oko prava na istraživanje nafte u podmorju.


srbijasport.net - Vesti - Prva liga Srbije - Darko Tešović novi šef stručnog štaba Radničkog 1923\nPonedeljak, 19.11.2018 17:32\n28.06.2018 kgsport.info 1361\nPred početak priprema za novu takmičarsku sezonu, u Fudbalskom klubu Radnički 1923 došlo je do promene na poziciji šefa stručnog štaba. Umesto Slaviše Kovačevića, kragujevačkog prvoligaša naredne sezone predvodiće Darko Tešović, proslavljeni fudbaler Partizana i doskorašnji trener srpskoligaša Radničkog iz Nove Pazove.\nTešović je najveći deo svoje igračke karijere proveo u beogradskom Partizanu sa kojim je osvojio četiri titule državnog prvaka. Ono što je zanimljivo, jeste podatak da je Tešović jedan kraći period po dolasku u Partizan proveo na „Čika Dači“ kao pozajmljeni igrač beogradskih crno-belih.\nPored Partizana i kragujevačkog Radničkog, Tešović je u svojoj igračkoj karijeri nastupao još i za beogradski Radnički, grčki Etnikos i Budućnost iz Banatskog Dvora.\nTrenersku karijeru Darko Tešović je gradio radeći sa mlađim kategorijama Partizana. Sa kadetima crno-belih osvojio je titulu državnog prvaka, a pod njegovom trenerskom palicom stasali su mnogi budući asovi kluba iz Humske ulice.\nNovi trener Radničkog 1923 jedno vreme proveo je i kao pomoćnik Vladanu Milojeviću u grčkom Panioniosu, a prvi samostalni trenerski angažman u seniorskoj konkurenciji ostvario je minule sezone vodeći Radnički iz Nove Pazove, člana Srpske lige Vojvodina.\nInače, FK Radnički 1923 se preko zvaničnih klupskih glasila zahvalio dosadašnjem treneru Slaviši Kovačeviću i njegovom asistentu Saši Ristiću, koji su klub sa „Čika Dače“ uveli u Prvu ligu Srbije i sa njim uspeli da osiguraju opstanak u ovom rangu takmičenja.\nKragujevački prvoligaš bi pod vođstvom novog trenera uskoro trebao da otpočne sa pripemama za novu takmičarsku sezonu, koja će biti daleko napornija i teža u odnosu na prethodnu. Samo tokom jesenjeg dela sezone Radnički 1923 će odigrati čak 23 utakmice, a nakon trideset ligaških kola sledi učešće u plej-ofu ili plej-autu, u zavisnosti od plasmana kluba sa „Čika Dače“.


Vučić: Opozicija u Crnoj Gori napravila "veliki rezultat"\nVučić: Opozicija u Crnoj Gori napravila “veliki rezultat”\nVučić je u izjavi medijima na Bledu rekao da će čestitati pobjednicima “ko god to bio na izborima u Crnoj Gori”\nPredsjednik Srbije Aleksandar Vučić izjavio je večeras da je na osnovu prvih preliminarnih rezultata parlamentarnih izbora u Crnoj Gori nesumnjivo da je Demokratski front, odnosno lista “Za budućnost Crne Gore” napravila “veliki rezultat i pomak”, ali da treba sačekati konačne rezultate.\nNapominjujući da je vidio samo preliminarne rezultate sa sjevera Crne Gore,iz Herceg Novog i Budve, on je naglasio da je tu ubjedljiva pobjeda liste “Za budućnost Crne Gore”, ali da nije dobio rezultate iz Rožaja, Plava i drugih mjesta i da je zato prerano za izjašnjavanje.\nZa mene je važno da se, i bez obzira na rezultat, srpski narod u Crnoj Gori podigao da štiti svoja identitetska prava. Želimo da sačuvamo srpski narod i kulturu, ćirilično pismo i neki pomaci su vidljivi, a u tvrdnje lezilebovića u Podgorici, kao ni u Beogradu, ne odgovaram, rekao je on.\n“Za nas je važno da se broj Srba na narednom popisu u Crnoj Gori 2021. ne smanji, da kažemo da smo kao država mirnim djelovanjem uspjeli da pomognemo svom narodu”, rekao je Vučić.\nNa pitanje da prokomentariše izjavu portparola DPS-a koji proteste u toj zemlji naziva “Aleksandrovom crnom operacijom”, predsjednik Srbije je rekao da “razni ljudi ne mogu da objasne kako to da se srpski narod podiže u Crnoj Gori i da govore kako je on uz Mila Ðukanovića”.\n“Mediji u regionu govore kako ja to organizujem. Ko god hoće da postigne nešto u regionu napada mene”, ustvrdio je Vučić.\nPredsjednik Srbije boravi u posjeti Sloveniji, a sjutra će prisustvovati Bledskom strateškom forumu na kojem će učestvovati premijeri šest zemalja i predsjednici dvije države.\nVučić: Sve što se dogovore tri konstitutivna naroda u BiH mi ćemo podržati


Petrović: Nisam očekivao kolaps tolikih razmera u TENT-u, iako smo upozoravali na loše poslovanje\nBeta 27. decembra 2021. 15:25\nPredsednik Fiskalnog saveta Pavle Petrović rekao je danas da je bilo očigledno da će biti problema u Elektroprivredi Srbije (EPS) i da je na to upozoravao od 2019. godine, ali da ipak nije očekivao kolaps tolikih razmera u termoelektrani „Nikola Tesla“ (TENT) u Obrenovcu.\nOn je za Betu rekao da je 2019. godine uradjena analiza poslovanja EPS-a i da su date preporuke za reformu i povećanje investicija.\nU TENT- je 12. decembra ove godine zaustavljena proizvodnja električne energije i oko 130.000 gradjana je ostalo bez struje zbog nekvalitetnog, blatnjavog uglja koji je korišćen za loženje. Ta termoelektrana nije u rezervama imala ni dovoljne količine mazuta kojim bi se pospešilo sagorevanje uglja. Zbog interventnog uvoza struje napravljeni su vanredni troškovi koji se mere desetinama miliona evra.\nPetrović je rekao da je analizom krajem 2019. godine utvrdjeno i da se kvalitet uglja „očigledno“ smanjuje i da to treba imati u vidu prilikom izrade strategije poslovanja prema zahtevima EU u prelasku na nefosilne izvore električne energije.\n„Analizom poslovanja krajem 2019. godine utvrdili smo da su investicije u EPS nedovoljne i da su na nivou amortizacije, čak u nekim slučajevima i ispod tog nivoa“, rekao je Petrović.\nTe investicije treba da, kako je ukazano, budu osnov energetske stabilnosti zemlje, ali i preduslov za uspešno poslovanje samog preduzeća koje se suočava s postepenim gubitkom tržišnog učešća zbog ulaska drugih proizvodjača na tržište.\nDruga posledica loše investicione politike EPS-a do 2019. godine, kako je pokazala analiza Fiskalnog saveta, je to što nijedno postrojenje u tom trenutku nije zadovoljavalo sve nacionalne i EU ekološke propise, pa je to preduzeće pojedinačno najveći zagadjivač životne sredine u Srbijii i jedan od najvećih zagadjivača vazduha u Evropi, budući da su njegove termolektrane u vrhu liste postrojenja s najvećim emisijama zagadjujućih materija.\nIstiče se da su najveći problem EPS-a preveliki troškovi radne snage, usled viška i neodgovarajuće strukture zaposlenih i darežljivog sistema zarada, pa je najvažniji reformski zadatak za to preduzeće obezbedjivanje stroge kontrole nad rashodima za zaposlene i priprema odgovarajuće sistematizacije radnih mesta.\n„Ukupni distributivni gubici EPS-a su medju najvećim u Evropi i postoji ogromna potreba da se tehnički gubici na mreži i kradje električne energije svedu na prihvatljivu meru. Da bi se obezbedila sredstva za investicije EPS-u treba dozvoliti postepeno povećanje cene struje“, navedeno je u analizi.


Uspesi savremene gimnazijalke Lare Veselinović | Savremena gimnazijaSavremena gimnazija\nAugust 24, 2021 Comments Off on Uspesi savremene gimnazijalke Lare Veselinović\nSavremena gimnazijalka Lara Veselinović imala je vrlo dinamično i uspešno leto.\nNiz velikih uspeha započela je polaganjem Kembridž ispita iz engleskog jezika CAE (Cambridge Advanced English). Posle šest nedelja Lara je obaveštena da je položila ispit i time stekla C1 nivo znanja engleskog jezika.\nPredsedavajuća na događaju „Outreach Weekend”\nOd 30. jula do 1. avgusta je u Subotici održano zasedanje „Outreach Weekend Subotica”, gde je Lara prvi put bila predsedavajući – chairperson. Reč je o Larinom prvom zasedanju, koje je održano uživo, što ga čini još posebnijim.\nKao i svako iskustvo u Evropskom parlamentu mladih, i ovo je za Laru bilo nezaboravno i zauzima posebno mesto u njenom srcu. Naučila je mnogo novih stvari, upoznala mnogo ljudi sa kojima je i dalje svakodnevno u kontaktu i videla je kako izgleda biti delegat iz drugog ugla. Na samom kraju zasedanja, odnosno na danu General Assemblyja, gde svaki komitet predstavlja svoju rezoluciju i ona biva izglasana, bila je prisutna Ana Marija Vilček, državna sekretarka u Ministarstvu prosvete, koja je održala veoma dirljiv govor i objasnila šta je Evropski parlament mladih i kako on izgleda iz ugla „pravih političara”.\nPrema njenim rečima, koje nam je prenela Lara, koliko god Evropski parlament mladih bio simulacija pravog parlamenta i donošenja pravih odluka ili ne, svaka rezolucija predstavljena na General Assemblyju mnogo znači, jer na taj način političari na pozicijama vide kako mladi doživljavaju svet i neke od važnih problema. „Ono što je u neku ruku važnije od problema jesu sama rešenja tih problema. To je, takođe, vrlo bitno, jer šta nam znači da vidimo ili osetimo problem ako ne možemo da ga rešimo? Dobro je da se sa takvim stvarima upoznamo što pre, jer ste vi (deca) budućnost i, kada bude došlo vreme za rešavanje sličnih ili težih problema, bolje je da budete spremni, jer je ovaj svet surov.”\nKao najmlađi član celog zasedanja, naša Lara dobila je pohvalu od gospođe Vilček za posvećenost u „tako ranim godinama života”, kao i od samog predsednika celog zasedanja.\nLara je bila predsedavajući član i TRAN komiteta (Committee on Transport and Tourism).\nTakođe, Lara je u ulozi novinara član Media Teama (Media Team Members – MTM) na nacionalnoj konferenciji EYP-a Turske, koji je trenutno u toku i održava se digitalno.\nSigurni smo da će i na ovoj konferenciji Lara ostvariti zapažen uspeh i Savremenu gimnaziju još jednom učiniti ponosnom.


Skuplja struja – okidač za poskupljenje većine proizvoda i usluga | Unija Poslodavaca Srbije\nUnija poslodavaca Srbije uputila je inicijativu da se zaustavi trend drastičnog povećanja cene električne energije za preduzeća, jer će ono dovesti do skoka cena većine proizvoda i usluga, a istovremeno će ugroziti poslovanje značajnog broja firmi.\nUnija podseća da su u martu ove godine preduzeća kupovala struju po ceni od 60 evra za megavatčas, da je proteklih nekoliko godina prosečna cena iznosila 50 evra, a trenutno se za megavatčas plaća 135 EUR.\nPovećanje cene energenata, u ovom slučaju električne enrgije, utiče na povećanje troškova koji dalje podižu cenu finalnog proizvoda, odnosno drastično utiču na poslovanje. Takav rasplet je kočnica je bržem privrednom rastu, novim investicijama i konkurentnosti domaće privrede, pogotovo njenog izvozno orijentisanog dela.\n„Cena električne energije čini samo 54% strukture računa za struju koju privreda plaća. Ostalo su parafiskalni nameti, troškovi za pristup sistemu električne energije, naknada za povlašćene proizvođače, naknada za energetsku efikasnost, akciza, PDV…“, navedeno je u inicijativi.\nKoliko je važno učešće energenata u troškovima preduzeća, vidi se iz primera u u hemijskoj industriji gde električna energija čini više od 60% ukupnih troškova. Ako bi se realizovalo najavljivano poskupljenje struje za 70%, to znači da bi, na primer, jedna hemijska i gumarska industrija sa 1.100 zaposlenih za struju platila više od 3 miliona evra na godišnjem nivou, a tekstilna industrija sa 2.055 radnika čak 8,33 miliona evra.\nUnija zato traži od Elektroprivrede Srbije da svoje kupce zaštiti od fluktuacije cena na tržištu i da u uslovima kada nema inflacije i da se na taj način obezbedi opstanak srpskih preduzeća.


Magnetne lampe hipnotišućeg dizajna - Moj Enterijer – Kupatila, Nameštaj, Kuhinje, Garniture...\nDodajući svom ličnom stilu, dekorativnim predmetima, ambijentu i ukupnim kućnim kompozicijama, rasveta dolazi kao najbolji izvor kreiranja različitih raspoloženja, daleko bolji od ostalih elemenata. Ukoliko tragate za samo jednim komadom za svoj enterijer, rasvetom koja će zaustaviti vaše posetioce u mestu i naterati ih da se zapitaju šta su to upravo videli, onda je lampa koju vam predstavljamo idealan dodatak vašem domu.\nEnso lampa Masam Khankešlou i Muhameda Amina Abaszadeha, zadivljuje posmatrača na sebi svojstven način, podešavajući ugao svetlosnog izvora. Minimalistički dizajn podne lampe sastoji se od baze, vrata i svetlosne jedinice koja se slobodno kreće konstrukcijom predivnog magnetnog prstena.\nSvetlosni izvor ove lampe može biti pomeran ručno od strane korisnika u bilo kom uglu putem čeličnog prstena, koji duplira svoju ulogu kao određena vrsta difuzora. Rezultirajuća senka i zraci svetlosti stvaraju dinamične lukove i oblike koji su podjednako očaravajući kao i sama lampa. Dodavanjem individualnih detalja i promenom osvetljenja, ova lampa nastoji da kreira daleko veću konekciju sa korisnikom, dok njen minimalistički, ali pre svega, odvažan dizajn, osigurava da postane centar pažnje u bilo kom prostoru.\nPROČITAJTE SLEDEĆI TEKST: Neverovatna rasveta sa dodirom prirode\nFoscarini CENA od 885 €


27 Feb 2008 - 15:57 Top secret Link\nItalijanski Lamborghini je za sledeću nedelju i salon automobila u Ženevi (6. – 16. mart) najavio svetsku premijeru nove verzije svog najmanjeg modela Gallardo. Novi Gallardo je dobio dodatak LP560-4 u imenu, gde broj 560 označava snagu motora u KS, a broj 4 pogon na sva četiri točka. Za pogon je zadužen novi 5,2 litarski V10 FSI sa direktnim ubrizgavanjem, sa pomenutih 560 konja i 528 Nm obrtnog momenta (za poređenje, aktuelni 5,0 litarski V10 agregat ima 520KS i 510Nm). Gallardo LP560-4 će biti dostupan sa manuelnom i opcionom e-gear sekvencijalnom transmisijom, koje su modifikovane kako bi prenele veću snagu i obrtni moment lakšem i efikasnijem sistemu pogona na sva četiri točk. Ovaj novi Gallardo će se i vizuelno razlikovati od dosadašnje verzije, mada za sada (bez obzira na razne špijunske slike) nije poznat njegov definitivni izgled.\n22 Feb 2008 - 13:42 Top secret Link\nPriprema se još jedan britanski sportski automobil malih dimenzija i male mase, ali sa odličnim voznim osobinama i koji putnicima treba da pruži veliki užitak u vožnji (dakle po Lotusovom receptu). To je bar plan Jima Dowlea (učestvovao u razvoju već odavno legendarnog McLarena F1 i Mercedesa SLR), kome će u razvoju novog dvoseda pomoći meksički dizajner Alejandro Loya Iturralde, inače odgovoran za ove prve crteže. Auto za sada nosi radni naziv JJAD Project 001 (serijski primerak će verovatno dobiti neko maštovitije ime), a predviđeno je da ga pokreće centralno smešten četvorocilindrični motor sa 200KS. JJAD Project 001 će imati karoseriju od karbon fibera i aluminijumsku šasiju, pa ne iznanađuje najavljena težina od samo 870 kg. Kako stvari sada stoje, prvi prototip novog sportiste bi trebalo da bude završen u sledećih 18 meseci, a kada se bude pojavio u prodaji, trebalo bi košta oko 35.000 funti, odnosno oko 46.400 evra.\nNovi Ford Ka u septembru\n13 Feb 2008 - 16:09 Top secret Link\nSem nove Fieste, Ford će ove godine svoju gamu osvežiti i potpuno novom generacijom svog najmanjeg modela Ka, koji je prvi put predstavljen još 1996. godine na salonu automobila u Parizu. I novi Ka će imati svetsku premijeru na salonu u Parizu (u septembru ove godine), a njegov najverovatniji izgled vidite na ovim renderinzima iz britanskog magazina AutoExpress. Sudeći po ovim slikama, i budući Ka odlikovaće kose linije kao i aktuelni model, mada uz veliki uticaj prošle godine predstavljenog Ford Verve koncepta (koji inače najavljuje novu Fiestu). Na novom Fordu Ka se naročito ističe nos automobila, što je, pre svega, zasluga prepoznatljivog Fordovog dizajna branika sa velikim trapezoidnim grilom, kao i velikih prednjih svetala. Agresivnijem izgledu doprinose i točkovi smešeteni u same uglove automobila i kratki prepusti karoserije. Što se interijera tiče, inspiracija za njegov izgled će takođe doći sa pomenutog Verve koncepta, a sem daleko modernijeg dizajna, karakterisaće ga i kvalitetniji materijali i hi-tech oprema. Kao što je već dobro poznato, novi Ford Ka će deliti platformu i motore sa novim Fiatom 500 (benzinci od 1,2 i 1,4 litra sa 69 i 100KS, kao i 1,3L dizel od 75 konja), a i proizvodiće se u istoj Fiatovoj fabrici u Poljskoj. Kasnije će paleta biti proširena i sportskom ST verzijom (zameniće sadašnji Sportka), koju će pokretati 1,4 litarski turbo motor sa 135KS (postoje i najave da će se kasnije pojaviti i snažnija varijanta ovog modela sa svih 155 konja). Novi Ka će se u prodaji naći pred kraj ove godine, dok bi cene trebalo da budu slične onima koje važe za aktuelni model (u Velikoj Britaniji se očekuje da osnovna verzija novog Forda Ka košta oko 7500 funti).\nAudi Q5 : prve slike?\n7 Feb 2008 - 22:44 Top secret Link\nOvo su navodno prve slike novog Audijevog kompaktnog SUV modela Q5 u njegovoj definitivnoj formi, skenirane iz sledećeg izdanja nemačkog magazina AutoBild. Iako se autentičnost ovih fotografija još ne može potvrditi, one pokazuju da je prednji deo Q5 mešavina aktuelnih Audijevih modela A4 i Q7, dok se ostatak karoserije može opisati kao umanjena verzija većeg Q7 (sa izuzetkom zadnjih svetala, koje podsećaju na ona sa prošlogodišnje studije Cross Cabriolet Concept). Zvanična svetska premijera je inače planirana za predstojeći salon automobila u Ženevi (4. – 16. mart 2008.), kada će biti poznati svi detalji, kao i odgovor na pitalanje jesu li ovo stvarno zvanične slike ili samo dobar fotošop. U svakom slučaju, Q5 predstavlja Audijev odgovor na slične modele iz BMW-a (X3) i Mercedesa (GLK). Ovde i podsećanje da je pomenuti Audi Cross Cabriolet Concept dugačak 4,62, širok 1,91, visok 1,63 metra, međuosovinsko rastojanje mu iznosi 2,81 metra, što su dimenzije koje možemo očekivati i za serijski Q5. Što se palete pogonskih agregata tiče, možemo očekivati benzince 2,0 TFSI sa 210KS, 3,2 V6 sa 265KS i 4,2 litarski V8 sa 330KS, a od dizelaša se za sada pominje 3,0 litarski TDI agregat, koji je bio ugrađen u Cross Cabrilet Concept. Ovaj V6 motor razvija 176kW/240KS i 500Nm obrtnog momenta, a već sada ispunjava buduće Euro6 norme, koje stupaju na snagu 2014. godine. Očekuje se da će se raspon cena za Q5 kretati od 35.000 do 50.000 evra.\nSaab 9-1 Concept na salonu u Ženevi\n1 Feb 2008 - 12:39 Top secret Link\nIako je prvobitno bilo predviđeno da će Saab 9-1 Concept biti predstavljen u julu ove godine na salonu automobila u Londonu (London Motor Show), dizajner ove švedske kompanije Anthonly Lo je za švedski magazin Auto Motor & Sport najavio da ćemo ovaj koncept automobil kompakt klase ipak videti već početkom marta na salonu u Ženevi. Što se tiče serijske vezije ovog modela, ona bi po nekim ranijim najavama trebalo da se pojavi tek 2010. godine, a predstavljaće konkurenta BMW-u serije 1, Audiju A3 i naravno Volvou C30. Ovaj budući najmanji Saab koristiće GM-ovu Delta platformu nove Opel Astre (pojaviće se 2009.), a proizvodiće se u Saabovoj fabrici u švedskom Trolhatenu. Što se izgleda novog kompaktnog Saaba tiče, očekuje se da će biti inspirisan koncept modelima Saab Aero-X i 9-3X. U vezi s tim, insajderi kažu da će 9-1 imati "dramatičan stajling" i sportski karakter kako bi privukao mlađe kupce, koji dosad nisu razmišljali o automobilima ovog brenda. Mogu se očekivati verzije sa 3 i sa 5 vrata, a za sada nema nikakvih zvaničnih informacija o pogonskim agregatima, mada se tokom proteklih meseci govorilo o ugradnji Opelovih motora (pominjali su se 1,6 litarski turbo benzinac sa 180KS i 2,0 litarski agregat sa 240KS, takođe sa turbo punjačem). Sada se pominje i manji 1,4 litarski turbo benzinac, a insajderi takođe navode da će Saab 9-1 dobiti i verziju sa hibridnim pogonom.\n«Prethodni 1 2 3 ... 906 907 908 909 910 911 912 913 914 915 916 ... 934 935 936 Sledeći»


Evropska unija - Blic Sport\nEvropska unija (EU) naložila je španskim fudbalskim klubovima, među kojim su i Real i Barselona, da vrate milione evra koje su nezakonito dobili od države.\nBregzit bi uticao i na Premijer ligu\nEventualni izlazak Velike Britanije iz Evropske unije odrazio bi se na unosnu i svetski popularnu englesku Premijer ligu koja bi se suočila sa neizvesnom budućnošću, preneo je Euraktiv.\nŠpanija i Portugal se žale Evropskoj uniji: Neka menadžeri i dalje poseduju prava na igrače!\nFudbalske lige Španije i Portugala podnele su zajedničku žalbu Evropskoj uniji protiv odluke FIFA da zabrani trećim licima da poseduju prava na transfere igrača.\nMaradona traži pomoć EU zbog poreskog duga\nSlavni argentinski fudbaler Dijego Armando Maradona najavio je da će se žaliti institucijama Evropske unije jer ga italijanski poreski organi terete za dug u visini od 39 miliona evra.\nPred Evropskim parlamentom izveštaj o nameštanju utakmica u Srbiji\nEvropski parlament analiziraće izveštaj o prevarama i nameštanju mečeva u sportu koji obuhvata veliki broj članica Evropske unije i država sa statusom kandidata, uključujući i Srbiju.\nDežer: Ako se ne spreči nasilje navijača, zatvoriti stadione\n"Ukoliko edukacijom ne spreči nasilje navijača, Srbija treba da zatvori stadione tokom utakmica", smatra Vensan Dežer, šef Delegacije Evropske unije (EU) u Srbiji.


“Feitiansuye” planira preradu 8.000 tona plastike godišnje • ZRENJANIN DANAS\n“Feitiansuye” planira preradu 8.000 tona plastike godišnje\nBy Redakcija on 24/11/2021\nPogon za preradu plastike “Feitiansuye” u Perlezu kod Zrenjanina prerađuje 2.000 tona plastike godišnje, a planirana je prerada 8.000 tona. Kako su saopštili, ove godine 90 odsto prerađene plastike je iz Srbije.\nIz fabrike navode i da su, nakon što su otklonjene sve nepravilnosti koje je utvrdila inspekcija za zaštitu životne sredine u Zrenjaninu, sada sva merenja u dozvoljenim granicama, što pokazuju i izveštaji ispitivanja koje su radili stručnjaci Instituta za zaštitu na radu u Novom Sadu.\n“U našem pogonu imamo električni separator plastike, koji zahvaljujući najsavremenijoj tehnologiji, uz pomoć električnih čestica sam razdvaja plastiku, a koji malo koja fabrika u okruženju poseduje” navode iz Feitiansuye\nUkazuju i da je u toku ugradnja mini laboratorije za prečišćavanje tehnološke vode i da se završetak radova očekuje do kraja godine.\nOsvrnuvši se na negodovanja meštana Perleza i aktivista koji su ukazivali su da su zbog rada tog postrojenja zatrovani voda i vazduh, kao i kanal za odvodnjavanje iz ove fabrike su poručili da se u kanal ispušta samo atmosferska voda koja inače prolazi kroz dva separatora za prečišćavanje vode i koja prema poslednjim analizama zadovoljava sve kriterijume.\nKako navode, u planu je uvođenje dodatnih linija što će omogućiti da u toj fabrici u Perlezu, pored sada zaposlenih 40 ljudi, najviše iz samog sela, omoguće i otvaranje novih radnih mesta.\nKompanija “Feitiansuje” bavi se proizvodnjom proizvoda od plastike i preradom plastike u nekadašnjim pogonima firme ”Begej-plast” iz Perleza, a prilikom potpisivanja ugovora o kupovini te firme, 2018. godine navela je da u prvih godinu dana investirati 500.000 evra, od toga, 180.000 evra u fabriku i oko 350.000 u mašine, a da će zaposliti oko sto lica.


Najava sajam - Tehnogama Šimanovci, kompresori, vijcani kompresori, klipni kompresori, komprimovani vazduh, kompresori za vazduh, vazdusni kompresori, cileri , dehidratori, susaci za vazduh , filtracija, rezervoari\n57. Sajam nameštaja u Beogradu.\nTradicionalno, uz predstavnike drvne industrije i ove godine na Sajmu nameštaja opreme i mašina za drvnu industriju, svoj portfolio kompresora i opreme za tretman komprimovanog vazduha Predstaviće i Tehnogama! U hali 4, Beogradskog sajma, u periodu od 05. do 10.\nnovembra 2019. godine, posetioci Beogradskog sajma nameštaja će moći da se upoznaju sa rešenjima U domenu komprimovanog vazduha, skrojenim po potrebama drvne industrije; od obezbeđivanja procesnog vazduha za opšte i jednostavne operacije u Proizvodnji nameštaja, do obezbeđivanja komprimovanog vazduha vrhunskog kvaliteta za najdelikatnije korisnike iz drvne industrije.\nPored toga, naš tim stručnjaka će davati besplatne savete kako od postojeće kompresorske stanice načiniti energetski efikasno i efektivno postrojenje Koje pametnom organizacijom štedi korisniku novac.\nCKL-B serija separatora kondenzata - 16 bara


Joler: Srbija uvezla softvere za masovno nadgledanje interneta – Centar za istraživačko novinarstvo Srbije\nJoler: Srbija uvezla softvere za masovno nadgledanje interneta\nUpotreba ovakvih sistema za nadgledanje je velika opasnost po privatnost korisnika interneta i rad nezavisnih istraživačkih medija, rekao Vladan Joler na tribini o cenzuri i autocenzuri u medijima\nJoler je na tribini o cenzuri i autocenzuri u medijima, koja je održana u Nezavisnom društvu novinara Vojvodine u Novom Sadu, rekao da se do tih saznanja došlo na osnovu istraživanja Sitizens laba (Citizens Lab) i podataka objavljenih na Vikiliksu. “Upotreba ovakvih sistema za nadgledanje je velika opasnost po privatnost korisnika interneta i rad nezavisnih istraživačkih medija”, kazao je Joler.\nPrema njegovim rečima, Srbija mora doneti zakone koji su prilagođeni digitalnom dobu, kako bi se postojeći “haos umirio”. Joler je ocenio je da je novinarima u Srbiji potrebna obuka za standarde bezbednosti na internetu.\nPritisci dolaze preko advokata pojedinih političara, a ponekad nas i neke naše ugledne kolege navodno dobronamerno savetuju da skinemo neku priču. Ali ponekad nam neki nepoznati ljudi puste i razgovor koji ste vodili sa suprugom u sopstvenom stanu, ili nam poručuju da znamo gde izlazimo.\n“Autocenzura je posledica, uzročnik bolesti je amalgam tajnih službi, tajkuna i političara”, ocenio je Čečen.\nGovoreći o slučaju sa cenzurom vesti o kćerki guvernerke Narodne banke Srbije Jorgovanke Tabaković, nakon čega su hakovani pojedini sajtovi koji su tu vest objavili a među njima i CINS-ov, Čečen je rekao da je hakovanje njihovog sajta “jedan glupav autogol, jer bi ta priča svakako za nekoliko dana nestala iz javnosti”.\n“Naš sajt nakon toga nikada nije bio posećeniji, nikad nije bio šerovaniji. Ljudi su napravili od toga priču od nacionalnog značaja. Pokušali su iz bacača da ubiju muvu, muva je odletela i postala je slon”, rekao je Čečen.\nSmiljana Milinkov, predstavnica Suda časti Nezavisnog društva novinara Vojvodine, je ocenila da je političarima potreban makar minimum medijske pismenosti. “Novinari i mediji nisu marketinške agencije i portparoli, a političari su javne ličnosti i moraju se navići na to da su pod lupom javnosti”, poručila je Smiljana Milinkov.\nSumnjam da bilo kakva obuka novinarima moze da pomogne protiv tajne sluzbe. Revolucija je jedini spas ali kontrola upravo ima za cilj da spreci revoluciju. Mnogo smo civilizovani, treba malo da podivljamo 🙂 Ali da, pre svega treba rasformirati BIA i sprovesti lustraciju u medijima, sudtsvu, itd, zakon o lustraciji je ostao mrtvo slovo na papiru. Svuda u bivsem sovjetskom bloku je sprovedena lustracija i otvoreni su tajni dosijei, jedino u Srbiji to nije uradjeno.\n29. dec 2013. 14:25


Za sanaciju “Kamenog mosta” 10 milona dinara | Ritam Grada - vesti Kragujevac\nMinistar za državnu upravu i lokalnu samoupravu Branko Ružić potpisao je u Beogradu ugovore sa 63 gradonačelnika i predsednika opština koji će omogućiti realizaciju 77 projekata u lokalnim samoupravama vrednim skoro pola milijarde dinara. Gradu Kragujevcu, koji je predstavljao zamenik gradonačelnika Ivica Momčilović, iz Fonda za lokal odobreno je deset miliona dinara za sanaciju Kamenog mosta preko Lepenice u ulici dr Jovana Ristića.\nU Gradskoj upravi za upravljanje projektima, održivi i ravnomerni razvoj koja je u saradnji sa Građevinskim fakultetom iz Beograda pripremila kompletnu dokumentaciju za taj konkurs, kažu da je reč o projektu od posebnog značaja jer je most, koji je podignut 1923. godine, pod zaštitom Zavoda za zaštitu spomenika kulture.\nIzvorna tehnička dokumentacija nije sačuvana, kao ni dokumentacija o intervencijama. Jedino je poznato da je 1998. godine izvršena sanacija po projektu Građevinskog fakulteta u Beogradu.\nOd sanacije do danas došlo je do degradacije kolovozne ploče i pešačkih staza, a zbog prodora vode pojavila se i korozija na konstrukciji i otpadanja zaštitnog sloja. Radi obezbeđenja trajne stabilnosti, sigurnosti i funkcionalnosti neohodna je hitna sanacija. Ukupna vrednost radova je 15.861.456 dinara sa PDV– om.\nSredstva za projektno – tehničku dokumentaciju, koju je uradio Građevinski fakultet u Beogradu, u iznosu od pet miliona dinara obezbedila je Gradska uprava za investicije, a u međuvremenu je dobijena i saglasnost Zavoda za zaštitu spomenika kulture.\nInače, ove godine na konkurs za raspodelu sredstva iz Fonda za lokal stiglo je 200 projekata, ali je zbog ograničenih sredstava odobreno 77.